Лицензияларнинг қарийб 100 турини бекор қилиш кўзланмоқда | NORMA.UZ\nҚҲТБТ порталида Президентнинг “Лицензиялаш ва рухсат бериш тартиб-таомилларини тубдан такомиллаштириш чора-тадбирлари тўғрисида”ги Фармони лойиҳаси муҳокама учун жойлаштирилган. Лицензияларнинг қарийб 100 тури ва рухсатномаларнинг 35 тури бекор қилинади ва тартибга солишнинг муқобил усулларига ўтказилади.\nҲужжат билан лицензиялаш ва рухсат бериш тартиб-таомилларини икки босқичда комплекс ва тизимли ислоҳ қилиш режалаштирилмоқда.\nБиринчи босқичда инсон соғлиғига ва жамиятга зиён етказмайдиган лицензия ва рухсат этиш хусусиятига эга ҳужжатларнинг сони қисқартирилади. Шунингдек, тадбиркорлик субъектларидан ортиқча ҳужжат талаб қилиш амалиёти бекор қилинади ва мазкур жараёнларни тўлиқ рақамлаштириш орқали маъмурий тартиб-таомиллар соддалаштирилади.\nИккинчи босқичда лицензиялаш ва рухсат бериш соҳасидаги қонун ҳужжатларини тизимлаштириш ва кодификациялаш амалга оширилади, давлат хизматларини кўрсатишнинг маъмурий регламентлари ва паспортларини ишлаб чиқилади.\n2021 йил 1 январдан бошлаб қарийб 100 та лицензияладиган фаолият турини ва рухсатномаларнинг 35 турини, шу жумладан аудиторлик, баҳолаш ва риэлторлик фаолияти, автомобиль транспортида юкларни шаҳарда, шаҳар атрофида, шаҳарлараро йўналишлар бўйича ташиш фаолиятига лицензияларни бекор қилиш кўзланмоқда.\nАдлия вазирлигига 2020 йил 1 декабрга қадар “Лицензия” ахборот тизимини ишлаб чиқиш топширилади, у 2021 йил 1 январдан ишга туширилади. Бунда лицензиялаш, рухсат бериш ва хабардор қилиш тартиб-таомилларидан ўтиш электрон шаклда“Лицензия” АТ орқали амалга оширилади. Бундан иқтисодий фаолият субъектларига “Ягона дарча” божхона ахборот тизимидан фойдаланган ҳолда бериладиган рухсат этиш хусусиятига эга ҳужжатлар ҳамда давлат сирини ўз ичига олган лицензиялаш ва рухсат бериш тартиб-таомиллари мустасно.\nБарча турдаги лицензия ва рухсат этиш хусусиятига эга ҳужжатлар, ҳаққонийлигини онлайн текшириш имконини берадиган, QR-код қўйилган ҳолда расмийлаштирилади.\nФармон билан қуйидагиларни тақиқлаш назарда тутилмоқда:\nДавлат хизматлари агентлиги “Лицензия” АТ оператори ҳисобланади. Унга лицензиялаш, рухсат этиш хусусиятига эга ҳужжатларни бериш ва хабардор қилиш тартиб-таомилларининг давлат органлари ва бошқа ташкилотлар томонидан риоя этилиши устидан мониторинг амалга ошириш ваколати берилади.\nУч ой муддатда “Фаолиятнинг айрим турларини лицензиялаш тўғрисида”ги ва “Тадбиркорлик фаолияти соҳасидаги рухсат бериш тартиб-таомиллари тўғрисида”ги қонунларни бирлаштириш йўли билан янги қонун лойиҳасини ишлаб чиқиш режалаштирилмоқда.\nЛойиҳа 30.07.2020 йилгача муҳокама қилинади, ўзгартирилиши, унга қўшимча киритилиши ёки бекор қилиниши мумкин.


Лас Вегас гуноҳлар шаҳри. Аҳолиси ярим миллион, даромади казино ва қимордан келадиган бу шаҳарда бир нечта масжид бор, бугунги кунда яна биттаси қурилмоқда.\nАҚШнинг ғарбий штати бўлмиш Невада маъмурий маркази Лас Вегасда қурилаётган бу бино шаҳардаги ўнинчи масжиддир.\nСиз кўраётган бу шаҳар Басра ёки Бағдод эмас, бу Лас Вегас шаҳри.\nШаҳарнинг гуноҳлар шаҳри дея аталиши ҳам бежиз эмас. Лас Вегаснинг барпо бўлишида мафиянинг ҳиссаси катта. Биз шаҳардаги илк казинолардан бири «Фламинго» қаршисидамиз. Унинг эгаси, ўша пайтдаги газеталарнинг ёзишича, ашаддий гангстер Бакси Сигел чиндан ҳам пулни қум каби қазиб олган шахсларнинг бири бўлган.\nЖумладан, Багси билан олди-бердиси бўлган мафияга ҳам Сигелнинг Лас Вегас казино ва отелларига сармоя ётқизаётгани ёқмайди.\nУнинг ўлимидан кейин казино ғояси Лас Вегасда ривож топади, либерал қонунлар ҳукмрон шаҳарга сайёҳлар оқими ҳам, пул оқими ҳам ортади.\n1952 йилдан 1957 йилгача мафия ва банкир-мормонларнинг пулига ўнлаб казинолар қурилади. Ҳозирги кунда бизнеснинг бу тури Лас Вегаснинг асосий даромад манбаидир.\nЖаҳоннинг қимор, казино ва карта ўйинлари маркази саналган Лас Вегасда саксондан зиёд казино, бир неча минг ўйин павильони ва уларга хизмат кўрсатувчи ҳашаматли отеллар мавжуд.\nИлк бор азарт ўйинларига 1915 йили изн берилди. Ўша йили карта ўйинлари ассортименти кўпайтирилди. Илк автоматлар ўрнатилди. Дастлабки слот машиналарида ютуқларга сигара ва спиртли ичимликлар каби буюмлар қўйилган эди.\nБутун мамлакат бўйлаб ахлоқсизлик аломати саналган картавозлик, тезкор никоҳ, қоидасиз жангларга пул тикиш, ўғирлик ва қон тўкиш бу шаҳарда кенг ривож топди.\n1931 йилнинг 19 майида Невада штатидаги азарт ўйинларига тағин руҳсат берилади.\nТақдирнинг гардиши билан бу лойиҳага пулни ҳеч қачон казино ўйнамаган, яхши тарбия кўрган Тобин исмли невадалик киритади. Лойиҳадан тушган пулларга у мактаблар қуриш мумкинлигини айтади.\nМактаблардан ташқари, Неваданинг жиддий иқтисодий муаммоси – энергия ва сув танқислигини ҳал қилиши мумкин бўлган Ҳувер Дам тўғони учун катта пул керак эди.\n«Аксинча. Мен учун ёнимизда шундай масжиднинг қурилгани жуда яхши».


БМТ: "Исломий давлат" болалардан секс ва худкушлик учун фойдаланмоқда\n11 апрел 2021, Тошкент вақти: 06:28\nБМТнинг Инсон ҳуқуқлари бўйича қўмитаси “Исломий давлат” Ироқда ёш болаларидан худкуш ясамоқда, уларни ўғирлаб, секс қуллигига сотмоқда, улардан тирик қалқон сифатида фойдаланмоқда, дея хулоса берди. Ташкилот 4 февраль куни эълон қилган ҳисоботда, айниқса, Ироқда жиҳод учун ёлланаётган болалар сони ошаётганидан “жиддий хавотир” билдирилди.\nБМТнинг Инсон ҳуқуқлари бўйича қўмитаси ҳисоботига кўра, ИД жангарилари нишонига тушаётган болаларнинг аксари ногирон, ота-онасини йўқотиб, кўчада қолган ёки уруш талотуми ичида Сурия ва Туркиядан Ироққа бориб қолган норасидалардир.\nЎғирлаб, қул қилинган болалар\nБМТ ҳисоботида ИД жангарилари томонидан ўғирланган болаларнинг “систематик равишда жинсий зўравонликка учраётгани”дан хавотир изҳор қилинган.\nИнсон ҳуқуқлари бўйича БМТ қўмитаси эксперти Рената Винтернинг айтишича, бу “муаммонинг кўлами кенгдир”.\nЭксперт жангарилар ўғирлаётган болаларнинг катта қисми язидий ва насроний жамоаларнинг болалари, деб таъкидлади. Аммо, бундай болалар орасида шиа ва сунний мусулмонларнинг болалари ҳам борлиги қайд этилди.\n2014 йилнинг июнь ойида Мосулни ўз назоратига олганидан буён ИД Ироқ шимолидаги минглаб диний озчилик вакилларини қувғинга солди. Хусусан, язидий жамоасига мансуб минглаб аёл-қизлар, шу жумладан ёш болалар ўғирланди, секс қуллигига сотилди ва қийноқларга солинди.\nБМТ ҳисоботида ИД Ироқ ҳудудида болалардан худкуш сифатида фойдаланаётганига оид хулоса келтирилди.\nТашкилот аниқлаган ҳолатларда худкуш болаларнинг ногирон экани, ҳатто, ўз оиласи томонидан ИДга сотиб юборилган болаларнинг борлиги кузатилган.\nИнсон ҳуқуқлари бўйича БМТ қўмитаси эксперти Винтер Reuters агентлигига берган интервьюсида ИД томонидан худкушликка йўлланган болалар орасида руҳий носоғлом болалар қайд этилгани ва “эҳтимол, бу болалар қаерга, нима мақсадда бораётганини англамагани” ҳақида гапирди.\nХалқаро коалиция ҳаво ҳужумларини бошлаган кезда эса, ИД жангарилари ўз масканларини ҳимоя қилиш учун унинг теграсини ёш болалар билан ўраб қўйгани кузатилгани ҳам ҳисоботда айтилган.\nҲисоботда ИД ўқитувчи ва шифокорларни қатл қилгани, мактаб ва шифохона каби масканларга ҳужум қилгани ҳам айтилган.\nИДнинг Мосулдаги ҳарбий лагерларида 12 яшар болалар аскарликка ҳозирланаётганига оид хабарлар анчадан буён матбуот диққатида қолмоқда.\nБМТ ҳисоботида аскар болалар жангарилар шуғулланадиган барча ишлар – бомба ясаш, постларда қўриқчилик қилиш, ҳатто, одамларни гаровга олиш амалиётида иштирок этиши айтилган.\nЭкспертлар, ҳатто, 8 яшар болаларнинг жангарилар лагерларида ҳарбий тайёргарликда ўтаётгани акс этган видеоларни тилга олмоқда.\nАйни пайтда Сурия ва Ироқнинг каттагина қисмини эгаллаб олган ИД ҳарбий амалиётларда болалардан фойдаланаётганини инкор қилмайди.\nЯқиндагина ИД медиагуруҳи ёш болалар, кўринишидан қозоқ миллатига мансуб болаларнинг ҳарбий лагерда машғулот ўтаётгани, ҳатто, қатл маросимида иштирок этаётганига оид видеоларни тарқатди.\nШунингдек, ИД сафида жанг қилаётган рус ва чечен миллатига мансуб жангариларнинг ижтимоий тармоқларда қурол ва пичоқ тутган болалар расмини чоп этгани ҳам кузатилмоқда.\nБолани аскар қилган фақат ИД эмас\nБМТнинг Инсон ҳуқуқлари қўмитаси нафақат ИД, балки унга қарши курашаётган Ироқ армияси томонидан ҳам ёш болалардан фойдаланиш ҳоллари кузатилаётганини қайд этган.\nҲисоботда айтилишича, бундай болаларнинг аксари Суриядаги жанг ҳаракатларидан қочиб, Ироқ томонига ўтган қочинларнинг болаларидир.\nИроқ армияси жангчиларининг бу болаларни ортга қайтиб, Сурия озодлиги армияси билан бирга ИДга қарши жанг қилишга мажбурлаётгани қайд этилган.


Ёшлар иттифоқида аъзолик бўлмайди, ташкилот барча Ўзбекистон ёшлари учун хизмат қилади - Халқ сўзи\n15:26 12 Сентябр 2019 Жамият\nЁшлар иттифоқи ўтган вақт давомида Ёшларга оид давлат сиёсати самарадорлигини оширишга хизмат қилиб, йигит-қизларнинг таянчига айланиб улгурди. Бунда тизимга доир қабул қилинган меъёрий-ҳуқуқий ҳужжатлар муҳим омил бўлмоқда. Йигит-қизларнинг бизнес лойиҳалари учун “Yoshlar – kelajagimiz” жамғармаси томонидан бугунги кунга қадар 795 миллиард сўмлик имтиёзли кредитлар ажратилиб, 28 мингга яқин янги иш ўринлари яратилди. Президентимиз томонидан илгари сурилган 5та муҳим ташаббуснинг мазмун-моҳиятини ёшларимиз чуқур англаган ҳолда уни амалга оширишда фаол иштирок этмоқда. Ёшларни қўллаб-қувватлаш, турли соҳаларда самарали фаолият юритаётган, юқори натижаларга эришиб, тенгдошларига ўрнак бўлаётган йигит-қизларни рағбатлантириш мақсадида “Мард ўғлон” давлат мукофоти ва “Келажак бунёдкори” медали таъсис этилди. Сўнгги йилларда Президентимиз садоқат билан ёниб яшаётган, билимли, ташаббускор, фидойи ёшларга масъулиятли раҳбарлик лавозимларини ишониб топшираётгани ҳам уларнинг мамлакатимиз тақдири ва келажагида муҳим куч эканини англатади.\nПойтахтимиздаги “Ёшлар ижод саройи”да Ўзбекистон ёшлар иттифоқининг навбатдан ташқари кенгайтирилган видеоселектор йиғилишида ташкилотнинг ташкилий масалалари кўриб чиқилиб, Алишер Саъдуллаев расман Ўзбекистон ёшлар иттифоқи Марказий Кенгаши раиси сифатида сайланди.Унинг бу лавозимга сайланиши ёшларнинг изчил изланиши ва ўз устида ишлаши орқали шу давлатнинг ислоҳотларида беминнат хизмат қилиши мумкинлигининг бир исботидир.\nИшни дастлаб кадрлар ва молиявий соҳада очиқлик, ёшларнинг хоҳиш-истаклари ва таклифлари бўйича мулоқот, доимий изланиш, таҳлил этиш ва ривожланиш ҳамда ёшлар ташаббусларини ҳар томонлама қўллаб-қувватлаш каби тўрт тамойил асосида бошлаган ёш раҳбар 8 сентябрь куни “Oʻzbekiston 24” телеканалининг “Таҳлилнома” дастурига берган интервьюсида “Ёшлар иттифоқида аъзолик бўлмайди, ёшлар билан ишлашда уларнинг Ўзбекистон фарзанди эканлигининг ўзи улар билан ишлашга етарли асос”, – дея ташкилотга аъзолик бекор қилинганини эълон қилди.\n—Алишер Саъдуллаев тўғри айтибди. Ҳар қандай ҳисобот рақамларига ёлғон аралашади. Аъзолар сони ҳеч нарсани ўзгартирмайди, – дейди журналист Азиза Қурбонова. —Ёшлар Иттифоқи сўзидан аввал Ўзбекистон деган сўз турибдими, ҳамма ёшларга тегишли ташкилот бўлиши шарт. Ота боласини оқ-қорага ажратмайди-ку!\nЁшларни иккига бўлмасдан, ҳаммани тенг кўриш, уюшган ва уюшмаган эмас, ҳаммани Ўзбекистон ёшлари деб қараш тўғри қарор, аслида. Энди “Уюшмаган ёшлар” деган тушунчага ўрин қолмади.Ташкилотда янги ислоҳотлар бошлангани яқин орада катта янгиликлар бўлишига ишорадир. Умуман, Ёшлар ташкилоти бутун Ўзбекистон ёшлари учун хизмат қилиб, унинг имкониятлари, лойиҳалари бутун Ўзбекистон ёшлари учун яратилади.


Сурия Туркиядан мамлакатдан қўшинларни зудлик билан олиб чиқишни талаб қилди - 23.09.2021, Sputnik Ўзбекистон\nСурия Туркиядан мамлакатнинг Шимолий ҳудудларидан қўшинларни зудлик билан олиб чиқишни талаб қилди 23.09.2021, Sputnik Ўзбекистон\nТОШКЕНТ, 23 сен – Sputnik. Сурия ҳукумати Туркиядан мамлакатнинг шимолий қисмидаги ҳудудлардан қўшинларни дарҳол олиб чиқиб кетишни талаб қилди. Бу ҳақда РИА Новости Сурия Ташқи ишлар вазири Фейсал Микладга таяниб хабар бермоқда.Вазир Идлиб вилоятида вазиятнинг кескинлашувига шундай изоҳ берди."Туркия зудлик билан қўшинларни олиб чиқиб кетиши керак, деб ҳисоблайман. Ўз навбатида, халқаро ҳамжамият Суриянинг мамлакат шимолида Туркия томонидан босиб олинган ҳудудларни озод қилиш борасидаги саъй–ҳаракатларини қўллаб-қувватлаши керак", - деди Миклад.Сурия ташқи ишлар вазирининг фикрича, ушбу зиддият "турк ишғоли, шунингдек, Анқаранинг ер юзидаги террорчи уюшмаларга бераётган ёрдами" туфайли юз берган.БМТнинг Сурия бўйича махсус вакили Гейр Педерсен август ойида Суриядаги вазият ёмонлашгани ва айрим ҳудудларда қуролли можаролар кучайганини хабар қилган эди. Ўшанда Педерсон Идлиб вилоятидаги вазиятга алоҳида эътибор қаратганди. Унинг айтишича, араб республикасининг бу ҳудудида бундай кескин тўқнашувлар 2020 баҳоридан бери кузатилмаган.\nСурия Туркиядан мамлакатнинг Шимолий ҳудудларидан қўшинларни зудлик билан олиб чиқишни талаб қилди\nТОШКЕНТ, 23 сен – Sputnik. Сурия ҳукумати Туркиядан мамлакатнинг шимолий қисмидаги ҳудудлардан қўшинларни дарҳол олиб чиқиб кетишни талаб қилди. Бу ҳақда РИА Новости Сурия Ташқи ишлар вазири Фейсал Микладга таяниб хабар бермоқда.\nВазир Идлиб вилоятида вазиятнинг кескинлашувига шундай изоҳ берди.\n"Туркия зудлик билан қўшинларни олиб чиқиб кетиши керак, деб ҳисоблайман. Ўз навбатида, халқаро ҳамжамият Суриянинг мамлакат шимолида Туркия томонидан босиб олинган ҳудудларни озод қилиш борасидаги саъй–ҳаракатларини қўллаб-қувватлаши керак", - деди Миклад.\nСурия ташқи ишлар вазирининг фикрича, ушбу зиддият "турк ишғоли, шунингдек, Анқаранинг ер юзидаги террорчи уюшмаларга бераётган ёрдами" туфайли юз берган.\nБМТнинг Сурия бўйича махсус вакили Гейр Педерсен август ойида Суриядаги вазият ёмонлашгани ва айрим ҳудудларда қуролли можаролар кучайганини хабар қилган эди. Ўшанда Педерсон Идлиб вилоятидаги вазиятга алоҳида эътибор қаратганди. Унинг айтишича, араб республикасининг бу ҳудудида бундай кескин тўқнашувлар 2020 баҳоридан бери кузатилмаган.


“Ўзбекнефтгаз”: Инвестиция лойиҳа натижасида 1,095 млрд куб метр табиий газ ва 27,2 минг тонна конденсат қазиб олинади — Teletype\n“Ўзбекнефтгаз”: Инвестиция лойиҳа натижасида 1,095 млрд куб метр табиий газ ва 27,2 минг тонна конденсат қазиб олинади\nГаз конларини қидириш ва ўзлаштириш мақсадида “Ўзбекнефтгаз” АЖ билан биргаликда бир қанча қўшма корхоналар ташкил этилган. Устюрт ҳудудида геологик қидирув ишларини олиб бориш ва ўзлаштириш ишлари билан шуғулланадиган “Natural Gas-Stream” КҚ МЧЖ ҳам анашундай ҳамкорлардан ҳисобланади.\n"Ўзбекнефтгаз" АЖ Бошқаруви раиси Меҳриддин Абдуллаев бошчилигида ушбу қўшма корхона томонидан айни пайтда “Сечанкўл”, “Оқжар” ва “Чимбой” инвестицион блокларида геологик қидирув ишларини олиб бориш ҳамда “Урга” конида, “Оқчалоқ” ва “Чандир” гуруҳи конларида қазиш ишларини амалга ошириш” инвестицион лойиҳаси жадал суратларда амалга оширилмоқда.\n“Ўзбекнефтгаз” АЖ Инвестиция лойиҳаларни амалга ошириш департаментининг маълумотига кўра, ҳозирги кунга қадар лойиҳа доирасида 27 та қудуқда бурғилаш ишлари тугатилди ва 600 кв.км. майдонда 3D сейсмик қидирув ишлари ўтказилди.\nЎтган йили “Оқчалоқ” гуруҳидаги конларда 15 та қудуқ ободонлаштирилган, жами узунлиги 78,9 км. ташкил этадиган газ қувурлари ўтказилди. Айни пайтда 5,55 км сув қувури, 43,5 км электро ўзатиш линиялари, ишлар давом эттирилмоқда.\nЛойиҳа доирасида “Чандир” гуруҳидаги конларда ҳам 137,7 км газ қувурлари ўтказилди, 81,6 км электро узатиш линиялари ўтказилди. Конни телефон алоқаси ва интернет билан таъмирлаш мақсадида 119,8 км оптик толали алоқа линияси кабели ётқизилиб, 133,3 км йўл қурилди.\nИшчи-ходимлар яшаши учун 50 кишилик шаҳарча барпо этилди.\n“Урга” конидаги ишчилар учун ҳам шароитлар яратиш мақсадида 23 кишилик кончилар шаҳарчаси қуриб фойдаланишга топширилди.\nШунингдек, газни “Бухара-Урал” газ қувурига ўтқазиш учун газни ҳисобга олиш мосламаси ўрнатилиб, 3 та қудуқ ободонлаштирилди ва 3,1 км газ қувурлари ўтказилди.\nҲозирги кунда “Оқчалоқ” инвестицион блокида 1 та қудуқда ён стволини кесиш, “Урга” конида 2 та қудуқни гидравлик ёрилиш билан синаш ишлари олиб борилмоқда.\n2022 йил якунига қадар амалга оширилаётган инвестицион лойиҳа натижасида 1,095 млрд куб метр табиий газ ва 27,2 минг тонна газ конденсати қазиб олиш кутилмоқда.\nJanuary 10, 2022, 13:00


6 йил аввал 2760 siyrat.uz\nАбдуллоҳ ибн Аббос ҳали дунёга келмасидан онасининг қорнидалигидаёқ унга Пайғамбаримиз соллаллоҳу алайҳи васалламнинг назар-эътиборлари тушган эди. У ёш ўспирин бўлиб, улғайганда ҳам бу эътибор сусаймади. Расулуллоҳ соллаллоҳу алайҳи васаллам унинг бошини силаб: «Эй Аллоҳим, уни динда фақиҳ қилиб қўйгин ва таъвилни (Қуръон маъноларини яхши англашни) ато қилгин», деб дуо қилар эдилар. Гоҳида уни дуо қилиб: «Аллоҳим, унга ҳикмат ва Қуръон маъноларини яхши англашни ато қил», дер эдилар. Ва баъзан эса: «Аллоҳим, унга барака ато қил ва уни солиҳ бандаларингдан қил», деб дуо қилар эдилар. Расулуллоҳ соллаллоҳу алайҳи васаллам Абдуллоҳнинг ҳаққига фақатгина дуо қилиш билан чегараланибгина қолмай, унинг таълим-тарбиясига эътибор кўрсатар, хайрли ишларни қилишга йўналтириб турар эдилар. Чунки у Зот бу бола келажакда илмли бир шахс бўлиб етишини пайғамбарлик нури билан кўрар эдилар. Мана, Пайғамбаримиз соллаллоҳу алайҳи васаллам Ибн Аббосни ўзлари минган уловнинг орқасига мингаштириб, унга Ислом асослари ва иймон қоидаларини ўргатмоқдалар. Расулуллоҳ соллаллоҳу алайҳи васаллам Ибн Аббос билан битта уловда кетар эдилар. Пайғамбаримиз соллаллоҳу алайҳи васаллам: «Эй болакай, Аллоҳ сенга манфаат берадиган баъзи сўзларни ўргатайми?», дедилар. Ибн Аббос интиқлик, завқу шавқ билан: «Ҳа, ё Расулуллоҳ», деди. Набий соллаллоҳу алайҳи васаллам: «Аллоҳнинг айтганларини муҳофаза қилсанг, Аллоҳ ҳам сени муҳофаза қилади. Аллоҳнинг айтганларини қилсанг, Уни олдингда топасан. Кенгчилик, хурсандчилик пайтида Аллоҳни ёд олгин. Аллоҳ сени қийинчилик ва машаққатга тушиб қолганингда эслайди. Агар сўрайдиган бўлсанг, фақат Аллоҳдан сўра. Кўмак ва мадад сўрайдиган бўлсанг ҳам, фақат Аллоҳдан сўра. Шуни билиб қўйки, агар бутун уммат йиғилиб, сенга бир фойда келтирмоқчи бўлса, Аллоҳ ёзиб қўйган нарсадан ортиғини қилиша олмайди. Агар улар сенга зарар етказиш мақсадида йиғилишса, Аллоҳ битиб қўйган нарсадан ошиғини қила олишмайди. Қаламлар (ёзишдан) тўхтаган. Саҳифалардаги (сиёҳ билан ёзилган) нарсалар қуриган», дедилар. Набий соллаллоҳу алайҳи васаллам Ибн Аббос билан мулойимлик ва меҳрибонлик ила муомалада бўлар эдилар. Пайғамбаримиз соллаллоҳу алайҳи васалламдан ўзининг заковатли инсон эканига далолат қилувчи саволларни сўраганида, у Зот Ибн Аббоснинг заковатидан хурсанд бўлар эдилар. У билан суҳбатлашишни ёқтирар , уни бағирларига босар эдилар.


Болтиқбўйида Россиянинг Ту-214Р айғоқчи самолёти кузатилди\n18:45 / 11.07.2016\nРоссиянинг Ту-214Р жосуслик самолёти ўтган ҳафта мобайнида Эстония, Латвия ва Финляндия осмонида икки марта қайд этилган. Бу ҳақда, Эстониянинг Delfi портали Flightradar24 сайти кузатувларига асосланган ҳолда хабар қилмоқда. Нашрнинг қайд этишича, самолёт 5-,7-июль кунлари Flightradar24 томонидан қайд этилган.\nАйғоқчи ҳаво кемаси Қозондаги аэродромдан кўтарилиб, шимолий шимоли-ғарб томонга парвоз қилган. Кольск яримороли осмонида қайрилиб, Финляндия чегаралари бўйлаб жануб томон парвозни давом эттирган. Самолёт, Эстония ва Латвия чегаралари бўйлаб ҳам учиб ўтиб, Қозонга қайтган.\nFlightradar24 маълумотларига кўра, гап RF-64514 ҳақида бормоқда. Бу ҳаво кемаси Ту-214Р русумидаги иккинчи самолёт бўлиб, синаш учун ҳарбийлар ихтиёрига берилган.\nРадиотехник ва оптик-электрон разведка жиҳозларига эга самолёт 2002 йили Ту-214 негизида ишлаб чиқилган.


Сенатнинг ялпи мажлисида қандай масалалар кўрилмоқда? - zarnews.uz\nБугун, 24 март куни Олий Мажлиси Сенатининг учинчи ялпи мажлиси Тошкент шаҳрида Олий Мажлис Сенатининг мажлислар залида ўз ишини бошлади.\nАҳолининг санитария-эпидемиологик осойишталигини таъминлаш ва коронавирус касаллиги тарқалишининг олдини олиш мақсадида, шунингдек, Тошкент шаҳрига кириш ва чиқиш 2020 йилнинг 24 март кунидан бошлаб тўхтатилганлиги муносабати билан ялпи мажлис видеоконференцалоқа шаклида ўтказилмоқда.\nМажлис кун тартибига, жумладан, қуйидаги масалалар киритилган:\n- “Ўзбекистон Республикасининг Жиноят, Жиноят-процессуал кодексларига ҳамда Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида”ги Қонун;\n- “Фуқароларнинг шахсий ҳуқуқ ва эркинликларини муҳофаза қилишга қаратилган қонун ҳужжатлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонун;\n- “Ўзбек тили байрами кунини белгилаш тўғрисида”ги Қонун;\n- “III ва IV даражали “Соғлом авлод учун” орденини таъсис этиш тўғрисида”ги Қонун;\n- “Соғлом авлод учун” медалини таъсис этиш тўғрисида”ги Қонун.\nШунингдек, Сенат аъзолари томонидан Хоразм вилояти таркибида Тупроққалъа туманини ташкил этиш ҳамда Ҳазорасп тумани чегарасини ўзгартириш тўғрисидаги масала ҳам кўриб чиқилади.\nШавкат Мирзиёев: Халқ ҳукуматдан кўпроқ ва аниқ натижалар кутаяпти


Назарбоев: ихтилофларни куч ишлатиш йўли билан ҳал қилиб бўлмайди\n12:34 / 10.06.2015\nҚозоғистон президенти Нурсултон Назарбоев халқаро муносабатларда куч ишлатиш методларидан воз кечилиши кераклигини айтди. Бу ҳақда у жаҳон ва анъанавий динлар етакчилари бешинчи съездининг пленар йиғилишида айтиб ўтди.\n“Сиёсий етакчиларни жаҳондаги ўзаро ишончсизликнинг ошиб боришига қарши куч ишлатиш методларидан воз кечишга, турли иқтисодий ва сиёсий чекловлар ўрнатишни тўхтатишга чақириш лозим. Бундан учинчи дунё мамлакатлари ва оддий одамлар кўпроқ азият чекади”, – деди Қозоғистон етакчиси.\nШунингдек, у XXI асрда совуқ уруш стереотипларининг қайта алангаланмаслигига ҳаракат қилиш зарурлигини таъкидлаб ўтди.


Нарх ошиши муаммоси билан махсус гуруҳ шуғулланади\n06 май 2021, Тошкент вақти: 03:04\nБМТ жаҳонда озиқ-овқат маҳсулотлари нархининг кескин ошиб кетиши муаммоси билан шуғулланувчи махсус гуруҳ ташкил этишга қарор қилди.\nБу ҳақда БМТ бош котиби Пан Ги Мун Берн шаҳрида Халқаро валюта жамғармаси ва Жаҳон банки расмийлари билан ўтказилган учрашувлардан сўнг маълум қилди.\n“Биз БМТ ҳузурида глобал озиқ-овқат бўҳрони билан шуғулланувчи махсус гуруҳ ташкил этишга келишиб олдик. Бу гуруҳга шахсан ўзим раҳбарлик қиламан. ХВЖ ва Жаҳон банки махсус бўлинмалари раҳбарларини бирлаштириб, ягона самарали механизм яратишни ўз зиммамга олдим”,- деди БМТ бош котиби.\nШунингдек, мазкур учрашувда Жаҳон озиқ-овқат дастурига қўшимча 775 миллион доллар ажратиш масаласи ҳам муҳокама қилинган.


Туркия Сурия билан чегарасини ёпиб қўйишдан бош тортди\n07:49 / 04.12.2015\nТуркия бош вазири Аҳмад Довудўғлининг маълум қилишича, Туркия Сурия билан чегарасини ИШИД жангарилари фаол ҳудудларга яқин қисмларини ёпиб қўймайди. Бу ҳақда The Hurriyet Daily News хабар тарқатган.\nБош вазир буни Суриядан келадиган қочқинлар йўлини тўсиб қўймаслик билан изоҳлаган.\n"Биз маънавий бурчимизни англаган ҳолда Суриядан қочқинларни қабул қилишда давом этишимиз керак. Ўз навбатида мамлакат чегаралари хавфсизлиги ва халқимиз тинчлиги ҳақида ҳам қайғуришимиз керак. Биз ИШИДнинг мавжудлигидан энг кўп зарар кўраётган давлатмиз", деган у.\nБундан ташқари, Довудўғли Туркия чегарани ёпиши учун 30 минг аскар жўнатиши ва чегара чизиғи бўйлаб ҳар 3 метрда кузатув миноралари ўрнатиши керак бўлади. Мамлакат бюджети эса бундай харажатларни кўзда тутмаган.\nБундан олдинроқ, Россия Мудофаа вазирлиги Туркия-Сурия чегарасидаги бензовозлар фотосуратларини эълон қилганди.


Қозоқ тангаси эркинликка дош беролмади - BBC O'zbek\nImage caption Танганинг қадрсизланиши мамлакатдаги барча табақа ва касб эгаларига таъсир этмоқда.\n"Бир кечада 250 минг танга йўқотдик" - деб ёзади Улан исмли ижтимоий тармоқ фойдаланувчиси - "Ҳозирги ҳолат борасида илиқ гап айтишга тилим айланмайди".\nЯхши маошли иши, ўз квартирасига эга бу қозоғистонлик ўз ёшлиги ўтган 1990- ва 2000-йиллар яна қайтиб келиб, одамларни қийин аҳволга солиб қўйганини урғулайди.\n"Кескин ўзгаришлар даврида ўсганман ва ҳар сафар тўсатдан шундай ҳолатлар рўй берса, одамларнинг жиққа ёшга тўлган кўзларини унутолмайман" - давом этади Улан.\n"Чунки шундоқ ҳам ҳаминқадар маошлар, сариқ чақага арзимай қолади".\nҚозоғистонда кўпчилик ижтимоий тармоқларда ўз норозилигини изҳор эта бошлаган. Жанна исмли қиз эса "чет элга кўчиб кетишни ўйлаш керак", деб ҳам ёзади.\nЙирик иқтисод, йирик йўқотиш\nМарказий Осиёнинг энг йирик иқтисоди бўлган Қозоғистон четга нефть сотади ва минтақанинг жаҳон иқтисодига энг кўп интеграциялашган иқтисоди саналади.\nҲозирга ҳолат эса бевосита дунёда нефть нархининг тушиб кетиши ҳамда мамлакатнинг энг йирик савдо ҳамкори бўлган Россия рубли қадрсизланиши билан боғлиқ.\nАйни икки сабаб туфайли Қозоғистон ҳукумати ўз тангаси қийматини эркин бозор ихтиёрига ташлашга мажбур бўлди.\n"Биз шундай қилишга мажбур бўлдик, бошқа иложимиз қолмади" - деб тан олди шахсан Президент Назарбоев.\nҲукумат сўнгги икки йил давомида ўз миллий валютаси бўлмиш танга қадрини ушлаб туриш учун қарийб 30 миллиард АҚШ доллари сарфлаган.\nЛекин эркин бозор шароитлари танга қадрини бир кундаёқ қарийб 35% тушиб кетишига олиб келди.\nImage caption Қозоқ тангаси қадрсизланиши, у ерда ишлайдиган ўзбекларга ҳам салбий таъсир кўрсатади.\nТанга қадрсизланиши барчага - бозордаги тужжорлару ипотекага уй олган фуқароларга ҳам, мамлакатда ишлаётган катта-кичик ширкатлару давлатдан маош оладиган оддий муаллим ҳамда шифокорларга ҳам салбий таъсир этмоқда.\nБу ҳолат, табиийки, кўпчиликни ғазаблантирмоқда, аммо Президент Назарбоев ҳар қандай норозилик амалиётини полиция кучлари бостиради, деб огоҳлантирган.\nЖаҳонда бир неча йил илгари юзага келган молиявий инқироз ҳам Марказий Осиёда айнан Қозоғистонга энг кўп салбий таъсир кўрсатган эди.\nИқтисоди асосан нефт экспортига боғлиқ Қозоғистон ўз тангаси барқарорлиги ва қиммати жаҳон энергия бозоридаги нарх-наво билан белгиланишини ҳам яхши билади.\nБунинг устига, Россияга қарши Ғарб киритган жазо чоралари ва рублнинг қадрсизланиши ҳам катта ўрин тутмоқда.\nАйни сабаблар боис ҳатто жаҳон иқтисодига у қадар интеграциялашмаган ва анчайин иҳоталанган қўшни Ўзбекистон миллий сўми ҳам ўз қадрини йўқотмоқда.\nСўнгги йиллар давомида қора бозорда ўртача 2500 ўзбек сўми бир АҚШ долларига тенг эди. Аммо охирги ойлар ичида ўзбек сўми кескин қадрсизланиб, бир АҚШ доллари сотиб олиш учун қора бозорда 3500 сўмдан ҳам кўп тўлаш керак бўлмоқда.\nРоссияда муҳожирлар оладиган маошлар камайган ва Ўзбекистон расмийлари четга кетганлар муҳожирларни қайтариш йўлида уларнинг оилаларига босим ўтказишмоқда. Шу боис юз минглаб ўзбеклар ватанга қайтишаётир.\nБироқ бу ерда улар ишсизлик, иш бўлганда ҳам оила боқишга етмайдиган маошлар ва ҳукумат органлари сўроқ-терговларига дуч келишаяпти.\nЎзбекистонга муҳожирлар қанча кўп қайтиб келишса, улар жўнатадиган хорижий валюта шунча камаймоқда.\n"Қозоқ тангаси қадрини ҳукумат эмас, бозор тайинлайди"\n"Хоразмда пул тақчил, қарзга ботганлар кўп, нархлар эса ошмоқда"


Президент бандлик муассасалари фаолияти билан танишди\nҲукумат 19 феврал 2021 1295\nПрезидент Шавкат Мирзиёев Наманган шаҳридаги «Art soft holding» ширкатининг илмий-амалий малака ошириш маркази ҳамда «Ишга марҳамат» моно-маркази фаолияти билан танишди.\nДавлатимиз раҳбарининг 2020 йил 11 августдаги «Камбағал ва ишсиз фуқароларни тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган ҳамда аҳоли бандлигини таъминлашга оид қўшимча чора-тадбирлар тўғрисида»ги қарорига мувофиқ, барча ҳудудларда шундай марказлар ташкил этилмоқда.\n«Art soft holding» марказида тўқимачилик соҳасига ихтисослашган. Бу ерда 12 та ишчи касблар бўйича йилига 2 мингдан зиёд мутахассислар тайёрланади.\nУнинг ёнида жойлашган моно-марказда 9 та соҳанинг 27 хил йўналиши бўйича йилига 3 минг нафардан зиёд аҳоли ўқитилади. Бу йўналишлар меҳнат бозори талабларини ўрганиш асосида ташкил этилган. Ўқув ва машғулот хоналари зарур асбоб-анжом, станок, компьютер, муляж ва бошқа амалиёт ускуналари билан таъминланган.\nМуҳим томони шундаки, марказ давлат-хусусий шериклик тизимида ишлайди. Машғулотларни амалиётчи усталар, тадбиркорлар олиб боради. Давлат шароит яратиб, илмий-ишлаб чиқариш жиҳатидан таъминлайди, тадбиркорлар эса ўзлари ўқитган ёшларни ишга олади. Яъни, бу ерда касб ўрганган йигит-қизлар ишсиз қолмайди.\nМарказда ахборот технологиялари ва хорижий тиллар ҳам ўргатилади. Хусусан, IT-мутахассислар онлайн хизматлар кўрсатиб, яхши даромад топмоқда.\nПрезидентимиз марказда яратилган шароитлар билан танишди, мураббийлар, касб ўрганаётган ёшлар билан суҳбатлашди.\nШавкат Мирзиёев шу ерда оммавий ахборот воситалари вакилларига интервью берди. Давлатимиз раҳбари вилоятга келишдан асосий мақсади, ислоҳотларни амалга оширишда қийинчилик туғдираётган омиллар, Наманганнинг иқтисодий салоҳияти, ишбилармон одамлари ҳақида гапирди.\n# Президент # Наманган вилояти # Бандлик


Эстония Ташқи ишлар вазирлигида Россия билан чегарада девор қурилиши ҳақидаги маълумотлар инкор этилди\n19:24 / 06.09.2015\nЭстония ва Россия чегараси ҳақидаги масала ҳал бўлмагунга қадар Эстония ҳукумати икки давлат ўртасида тўсиқ қуришни бошламайди, деб айтди Эстония ташқи ишлар вазири Марина Кальюранд. Бу ҳақда РИА «Новости» хабар бермоқда.\n“Биз бугун ҳеч қандай девор қурмаймиз, биз бугун фақат чегарани тозаламоқдамиз, тегишли белгиларни қўймоқдамиз. Бироқ биз чегара ҳақида келишув тузганимизда ёки тузмаганимизда бу чегара қандай қўриқланиши маълум бўлади. Бугун биз у ерда девор қурмаймиз”, деб айтди Кальюранд.\nАввалроқ Эстония полиция департаменти ва чегарани қўриқлаш хизматининг икки давлат ўртасидаги қуруқликдаги қисмида 2,5 метр баландликда девор қуриши ҳақида ахборот берилган эди.


"Персеполис" мураббийи Яҳё Гулмуҳаммади: "Пахтакор ҳам жисмонан, ҳам тактик томондан кучли" - Zamin.uz\nЧорак финалда "Пахтакор" Эроннинг яна бир клуби "Персеполис"га қарши баҳс олиб боради. Бугун ўйиндан олдин матбуот анжумани ташкил этилди. Матбуот анжуманида "Персеполис" бош мураббийи Яҳё Гулмуҳаммади ва жамоанинг №2-рақамли футболчиси Омид Алишаҳ иштирок этди.\nЯҳё Гулмуҳаммади: - Барчангизни матбуот анжуманида кўриб турганимдан хурсандман. Эртага Осиё чемпионлар лигасининг чорак финал баҳслари бўлиб ўтади ва менинг жамоам ҳам ўйинга тайёр дея оламан. Бизда иштиёқ кучли, ҳар бир ғалабадан сўнг футболчиларимиз янада кўпроғини хоҳлашмоқда. "Пахтакор"га қарши баҳс қизғин кечишига шубҳам йўқ, умуман мусобақадаги ҳар бир ўйин ўзига яраша шиддатли ўтмоқда. 1/8 финалда "Ал Садд"ни мағлуб этдик ва кўп куч йўқотдик. Биз Осиёнинг энг жамоаларидан бирини мусобақадан чиқариб юбордик. Шунга қарамай жамоамиз жисмоний жиҳатдан эртанги беллашувга тайёр. Энди кейинги ўйинда ғалаба қозониб, ярим финал йўлланмасини қўлга киритишга ҳаракат қиламиз.\nОмид Алишаҳ: - Бош мураббийимиз айтиб ўтганидек, ҳар бир баҳсни оғир ўтказяпмиз. Гуруҳдан чиқишни уддалаб нимчорак финалдан ҳам ўтдик. Эртага ҳар икки жамоани қизиқ тўқнашув кутиб турибди. Бор кучимизни ишга солган ҳолда ғолиб бўлишга ҳаракат қиламиз. "Персеполис" мухлислари биздан кўп нарса кутишяпти. Буни жуда яхши ҳис қилиб турибмиз.\n- Доҳага келмасдан олдин жамоангиз ҳисобида фақат бир очко бор эди. Бу ерга келгач 10 очко тўплаб гуруҳдан чиқишни уддаладингиз. "Персеполис" фақат "Ал Шаржа" дарвозасига 4та гол урганини ҳисобга олмаса, қолган ўйинларда 1тадан гол уриб келяпти. Жамоангизда кўпроқ гол уриш бўйича муаммолар бор деб ўйлайсизми?\n- Футболда натижа ҳаммасидан устун туришини барчамиз яхши биламиз. Сиз кўп гол уриш билан бирга кўп ўтказиб юборишингиз ҳам мумкин. Лекин биз Доҳага келгандан бери бешта ўйинда майдонга тушиб, ўз дарвозамиздан фақат бир бор тўп олиб чиқдик. Бу эса ҳимоямиз яхши эканлигини англатяпти. Кам гол уришимизга келсак, энди бу - футбол, муҳими ҳар ўйинда вазиятлар бўляпти.\n- "Пахтакор" мураббийи Питер Хюистра ўз жамоаси мусобақадаги жисмоний жиҳатдан энг кучли клуб эканини айтиб ўтди. Сиз бу фикрга қандай қарайсиз?\n- Замонавий футболда жисмонан кучли бўлиш яхши, лекин футболчиларга зарур бўладиган иштиёқ ва ғалабага хоҳиш каби нарсаларни ҳам унутмайлик. Тан олиш керак, "Пахтакор" нафақат жисмоний, балки тактик томонлама ҳам кучли. Аммо биз ҳам ожиз эмасмиз. Жамоамиздаги барча эртанги ўйин нақадар муҳимлигини тушуниб турибди.\n- ОЧЛда ғолиб бўлишни мақсад қиляпсизми?\n- Мақсад ўйиндан ўйинга ортиб бораверади. Дастлаб гуруҳдан чиқишни мақсад қилгандик, бу амалга ошгач 1/8 финалдан ўтишни ният қилдик. Мана энди чорак финал остонасида турибмиз ва ярим финал ҳақида ўйлаяпмиз. "Персеполис" 2018 йил финалда иштирок этганди. Албатта, бу йил ҳам финалга чиқишга уриниб кўрамиз. Аммо биз каби бошқалар ҳам финал сари ҳаракат қилишини унутмайлик. “Замин” янгиликларини “Telegram”да кузатиб боринг\n27-09-2020, 15:00, Спорт\n13-03-2019, 13:34, Спорт


Ўзбекистонда ШҲТнинг Халқ дипломатияси маркази ўз ишини бошлади - Халқ сўзи\n18:30 29 Январь 2019 Жамият\n“Халқ сўзи ONLINE”. Муниса Каримова/Тошкент. “Юракдан юракка етиб борадиган дипломатия”. Одатда халқ дипломатияси хусусида гап кетганда, унга худди шу таърифни беришади. Бу бежиз эмас. Расмий баёнотлардан холи, кўзлардаги қувонч, бир бирига яхшилик истаган кўнгиллар ва инсонлар туфайли айнан халқ дипломатияси сўнгги йилларда халқаро алоқаларнинг муҳим институти сифатида юқори баҳоланяпти.\nТадбирдан лавҳа./Фото: Динара Чиркова/"Халқ сўзи"\nБугун пойтахтимизда Ўзбекистонда Шанхай ҳамкорлик ташкилотининг Халқ дипломатияси маркази ўз ишини бошлади. Шу муносабат билан ташкил этилган брифингда Олий Мажлис палаталари, вазирлик ҳамда идоралар вакиллари, дипломатик корпус ва Ўзбекистонда аккредитациядан ўтган халқаро ташкилотлар, фуқаролик жамияти институтлари ҳамда хорижий оммавий ахборот воситалари ходимлари қатнашди.\nЯнги тузилма зиммасига бир қатор долзарб вазифалар юкланяпти. ШҲТ мамлакатлари билан маданий-гуманитар алоқаларни кенгайтириш, ёшлар, хотин-қизлар ташкилотлари ўртасида дўстона ҳамкорликни кучайтириш, делегацияларнинг ўзаро ташрифларини уюштириш каби тадбирлар марказ фаолиятини ташкил этиш бўйича “йўл харитаси”да белгилаб қўйилган. Бундан ташқари, йил давомида фестиваллар, кўргазмалар, ярмаркалар, фольклор, халқ ҳунармандчилиги ва ижодиёти кўргазмаларини ташкил этиш режалаштириляпти.\n“Халқ сўзи ONLINE” мухбири тадбир иштирокчиларининг дил сўзларига қулоқ тутди.\nРаҳматулла Назаров, Ўзбекистонда ШҲТ Халқ дипломатияси маркази директори, сенатор:\nРаҳматулла Назаров./Фото: Динара Чиркова/"Халқ сўзи"\n— Жуда қисқа вақт мобайнида ШҲТ халқаро муносабатларда муҳим роль ўйнайдиган ташкилотга айланди. Бугунги кунда кузатувчи давлатлар билан қўшиб айтадиган бўлсак, тузилма 18 та давлатни ҳамкорлик асосида бирлаштиради.\nЮртимизда ШҲТ Халқ дипломатияси марказини ташкил этиш ташаббуси илк бора Президентимиз томонидан 2017 йилда Остона шаҳрида бўлиб ўтган ШҲТ саммити доирасида тилга олинган эди. Ғоя республика миқёсида кенг қўллаб-қувватланди ва бир қатор давлат ҳамда жамоат ташкилотлари, жумладан, Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстона алоқалар қўмитаси, Ташқи ишлар, Маданият, Олий ва ўрта махсус таълим вазирликлари, Туризмни ривожлантириш давлат қўмитаси нодавлат нотижорат ташкилоти кўринишидаги Марказни таъсис этиш ташаббусини илгари суришди.\nДавлатимиз раҳбарининг Марказни давлат томонидан қўллаб-қувватлаш чора-тадбирлари тўғрисидаги қарори янги ташкил қилинган тузилма учун жиддий кўмак бўлди. Биз ўз олдимизга қўйилган мақсадларимизга эришиш учун ҳамкорларимиз учун очиқмиз ва кўплаб маданий-маърифий тадбирларни ташкил этиш устида иш бошлаганмиз.\nСодиқ Сафоев./Фото: Динара Чиркова/"Халқ сўзи"\n— ШҲТ асримизнинг тенгдошидир. У аъзо давлатлар ва халқларнинг тинчликни асраб-авайлаш, ўзаро ҳамкорликни кучайтириш йўлидаги саъй-ҳаракатлари натижасида йилдан-йилга кучайиб, кенгайиб, тобора мустаҳкамланиб бормоқда. Биргина факт. ШҲТ ҳудудида йирик давлатлараро низолар қайд этилмаганининг ўзи ҳам унинг нуфузи ва минтақа давлатлари учун аҳамияти нақадар юксак эканидан далолат беради.\nПрезидентимиз Шавкат Мирзиёев таъбири билан айтганда, ШҲТ фаолияти муваффақиятининг асосий шарти — халқлар ўртасидаги ишончнинг мустаҳкамланиши, ўзаро манфаатларни инобатга олиш, тенг ҳуқуқлиликни таъминлашдан иборат. Бунинг учун халқ дипломатиясини ривожлантириш энг мақбул йўлдир. Ишончим комилки, Марказ жамоатчилик, парламентлар, биродарликка киришган шаҳарлар, умуман, ШҲТга аъзо давлатлар ўртасидаги муносабатларни янги босқичга олиб чиқишда қулай макон бўлиб хизмат қилади. Халқлар ўртасидаги маданий алоқалар ривожлангани сари давлатлар ўртасидаги ҳамкорлик ҳам муттасил равишда мустаҳкамланиб бораверади.\nВладимир Тюрденев, Россиянинг Ўзбекистондаги Фавқулодда ва мухтор элчиси:\nВладимир Тюрденев./Фото: Динара Чиркова/"Халқ сўзи"\n— Бу тузилма ШҲТ миқёсидаги ягона марказ бўлиб, аввало, халқларимизни ўзаро яқинлаштиришга хизмат қилади. Марказ томонидан 2019 йил учун “йўл харитаси”нинг ишлаб чиқилгани ҳамда унда муҳим вазифалар белгилангани унинг халқаро ҳаётга жиддий қадамлар ва аниқ мақсадлар билан кириб келаётганидан далолат беради. Демак, халқларимизнинг маданияти, бой тарихи, турли анъаналари ҳақидаги қизиқарли материаллар сони ортади.\nБугунги кунда бутун дунёда халқ дипломатиясининг аҳамияти кучайиб боряпти. Турли маданиятлар ҳамда тараққиётлар вакиллари бир-бирларини яқиндан тушуниш ва ўрганишга интиляпти. Марказ бу борадаги тадбирларни янги босқичга кўтариб, янада жонлантиради, деган умиддаман.\nСодиқ Имомий, Тожикистоннинг Ўзбекистондаги Фавқулодда ва мухтор элчиси:\nСодиқ Имомий./Фото: Динара Чиркова/"Халқ сўзи"\n— Марказни ташкил этиш ташаббуси Ўзбекистон Президенти Шавкат Мирзиёев томонидан ўз вақтида ҳамда ўз ўрнида илгари сурилган жуда муҳим қадамдир. Фуқаролик жамияти институтларини ШҲТдаги жараёнлар ва унинг доирасида қабул қилинган қарорлар ижросига кенг жалб қилиш ўзаро салоҳиятимизни янада юксалтиради ҳамда самарали ҳамкорлик учун янги уфқларни очади. Айниқса, давлатлараро аёллар, ёшлар ташкилотлари, халқ ижоди жамоалари ва бошқа ижодий гуруҳлар ўртасида ҳамкорликни ривожлантириш — халқларимизни янада яқинлаштириш билан бирга, якдиллик, тинчлик учун, тараққиёт учун ҳамкорликни мустаҳкамлайди.\nВинод Кумар./Фото: Динара Чиркова/"Халқ сўзи"\n— Ҳиндистон ШҲТга аъзо барча давлат билан маданий ҳамда академик алоқаларни йўлга қўйган. 2019 йилда Маҳатма Гандининг 150 йиллигини кенг нишонлаш устида иш олиб боряпмиз. ШҲТ давлатларида ҳам сана муносабати билан қатор фестиваллар ўтказиш режалаштирилган.\nЎтган йилнинг июнь ойида Циндао шаҳрида бўлиб ўтган саммитда Президент Шавкат Мирзиёевнинг таклифига мувофиқ, ШҲТ давлат раҳбарларининг Ёшларга қўшма мурожаати қабул қилинганини юқори баҳолаймиз. Унинг Ёшлар ҳуқуқлари бўйича БМТ конвенциясини ишлаб чиқиш ва қабул қилиш йўлидаги сайъ-ҳаракатларни бирлаштириш ҳақидаги ташаббусини ҳам ҳар томонлама қўллаб-қувватлаймиз. Марказ бу борадаги амалий саъй-ҳаракатларимизни бирлаштиришга катта ёрдам беради, деб умид қиламан.\nТақдимот давомида Халқ дипломатияси маркази ҳамда “Тараққиёт стратегияси” маркази, Европада ҳамкорлик ва хавфсизлик ташкилотининг Ўзбекистондаги ваколатхонаси билан ўзаро ҳамкорлик тўғрисида меморандум имзоланди. Янги лойиҳалар ва ташаббусларга старт берилди.


Дунё » Страница 9\nОлимлар келажакда одамларнинг тиши кам, бўйи эса баланд бўлишини аниқлади\nсана : 13-02-2019 / Дунё\nОлимлар келажакда инсоннинг тишлари сони ва мушаклари камайиб кетишини эълон қилди. Бу ҳақда «Дарё» хабар берди.\nТуркияда 2018 йилда чақалоқларга энг кўп қайси исмлар қўйилган?\nТуркия статистика бошқармаси 2018 йилда туғилган болаларга асосан қайси исмлар қўйилганини эълон қилди.\nТуркиянинг Истанбул шаҳрида полиция ходимлари томонидан жинсий қулликда бўлган ўзбекистонлик аёллар қутқарилди. Бу ҳақда Haberler turk нашри хабар қилди, деб ёзади Sputnik.\nсана : 12-02-2019 / Фото, Дунё\nсана : 11-02-2019 / Дунё\n11 февраль куни Атирау вилояти Департаменти раҳбари Аян Дуйсенбаев жамоатчилик олдида берган ҳисоботида Атирау микрораёнидан топилган аёл жасади ҳақида маълум қилган. Бу ҳақда Sputnik хабар берди.\nЧехия президенти Милош Земаннинг Frekvence 1 радиостанцияси эфирида маълум қилишича, Венесуэладаги вазиятга эҳтимолий ҳарбий аралашув мамлакат мухолифати етакчиси, ўзини муваққат президент деб эълон қилган Хуан Гуайдо учун «шармандали якун»га айланади. Бу ҳақда РИА «Новости» хабар\nсана : 11-02-2019 / Фото, Дунё\n«Ҳақиқий» Дональд Трампнинг тахминий қиёфаси\nTwitter фойдаланувчиси Stone Cold «ҳақиқий» Дональд Трамп қандай кўринишга эга бўлишини тахмин қилди, деб ёзади TJournal.


Имом Термизийнинг мустаҳкам қувваи ҳофизаси - Termiziy\nЮртимиздан зеҳни ўткир ва хотираси мустаҳкам олимларимиз яшаб, илмий фаолият юритганлар. Ўша олимлар бири Имом Термизийдир. Имом Термизий минглаб ҳадисларни ёддан билган. Имом Термизий зеҳнининг ўткирлиги ҳамда қувваи-ҳофизаси кучлилиги хусусида тарихий манбаларда кўплаб мисоллар ва ривоятлар келтирилади:\nМаккага кетаётганимда, йўлда бир Шайхни учратиб қолдим. Мен анча олдин бу Шайх томонидан ривоят қилинган ҳадисларининг икки жузини (қисмини) бошқа бир кишидан эшитиш орқали ёзиб олгандим. Мен ушбу шайх томонидан ёзилган ҳадис қисмлари ўзим билан бирга олганман деб ўйлаб, Шайхнинг ёнига бордим. Салом-аликдан сўнг мен унинг бошқа кишидан эшитган ҳадисларини айнан унинг ўз оғзидан эшитишни илтимос қилдим.\nМен ушбу ҳадис жузларини қидира бошладим, лекин афсуски, бу жузлар ёнимда йўқ экан. Ёнимда унинг жойида бошқа оқ қоғоз бор экан.\nМен қўлимдаги бўш оқ қоғозга қараб, Шайх айтган ҳадисларни эшита бошладим. Бир оздан кейин Шайх менинг қўлимдаги оқ қоғозни кўриб: “Бу қилиғинг учун мендан уялмайсанми?” - деди. Мен маъзурона ҳолда бор ҳақиқатни айтиб: “Сиз ривоят қилган ҳадисларнинг ҳаммасини ёддан биламан”, дедим ва уни бирин-кетин сўзма-сўз айтиб бердим.\nШайх эса сўзларимга ишонқирамасдан: “Нима, менинг ҳузуримга келишдан олдин уларни махсус ёдлаган эдингми?” - деди. Мен: “Йўқ”, деб жавоб бердим ва: “Агар сўзларимга ишонмасангиз, бошқа ҳадислардан айтинг”, дедим. Шунда Шайх аввал ҳеч ким эшитмаган қирқта ҳадисни менга айтди. Мен эса Шайх менга айтган қирқта ҳадиснинг ҳаммасини бошидан охиригача бирма-бир айтиб бердим. Бирорта ҳарфида ҳам адашмадим. Шунда Шайх: “Сенга ўхшаганини ҳеч қачон кўрмаган эдим”, - деди.\nШайхи Имом Термизийнинг хотираси кучлилигидан ҳайратга тушиб, бундай хотираси бор инсонни кўрмаганлигини қойил қолганлигини билдирган.\nилмий ходими Олим Жўраев


ССВ яна бир бор ўзини ҳимоя қилиш қоидаларига қатъий амал қилишга чақирди\nСоғлиқни сақлаш вазирлиги ҳар бир фуқарони ўзини ҳимоя қилиш қоидаларига қатъий амал қилишга чақирди.\n«Маълумки, жорий йилнинг 15 августидан бошлаб Ўзбекистонда карантин чоралари юмшатилди: автотранспорт воситаларининг ҳаракати ва бозорлар фаолиятига босқичма-босқич рухсат берилди. 5 сентябрдан эса қатор фаолият турларига чекловлар бекор қилинди. Улар орасида умумий овқатланиш объектлари (ресторан, кафе, ошхона, чойхона), томоша ва маданий-кўнгилочар объектлари (фақатгина театр ва кинотеатр) ҳамда парклар ва истироҳат боғларидаги аттракционлар ҳам мавжуд.\nАммо бу юртимизда коронавирус инфекцияси чекингани ва одамлар эҳтиёт чораларини унутиб, хоҳлаган жойида ҳаракат қилишлари мумкинлигини англатмайди. Мамлакатимизда ҳали ҳам Covid-19’нинг тарқалишининг олдини олиш ва касалликка чалинганларни аниқлаш ҳамда даволаш чоралари фаол олиб борилмоқда.\nОхирги бир ҳафта давомида коронавирус инфекциясига чалинганларнинг қайд этилиш кўрсаткичи сезиларли даражада пасайган бўлса-да, бу хотиржамликка берилиш, вирусга нисбатан ҳушёрликни унутиш мумкин дегани эмас», дейилади Соғлиқни сақлаш вазирлиги Жамоатчилик билан алоқалар бўлими хабарида.\nТошкент шаҳар тез тиббий ёрдам станцияси бош шифокори Умидулло Рисқиевнинг маълум қилишича, сентябрь ойи бошида тез ёрдамга чақириқлар сони сезиларли даражада ошган.\n«Масалага тез тиббий ёрдам хизматига қилинаётган мурожаатлар таҳлили мисолида қарайдиган бўлсак, сентябрнинг дастлабки ҳафтасида чақирувлар сони бирмунча ошганига гувоҳ бўламиз.\nЖумладан, пойтахтимизда жорий йил августнинг охирги 7 кунида чақириқларнинг умумий сони 18 минг 316та бўлган бўлса, сентябрь ойининг биринчи 7 кунлигида эса 19 минг 707тани ташкил этди. Бу кўрсаткичлар охирги ҳафтада чақириқларнинг умумий сони 1391тага ортганини кўрсатади. Айтиш лозимки, 1–7 сентябрь кунлари келиб тушган чақирувлардан 6145таси (умумий чақириқларнинг 31,2 фоизи) тана ҳароратининг ошиши, 3091таси (15,7 фоизи) ўткир респиратор касалликлари билан боғлиқ бўлган бўлса, 814 таси (4,1 фоизи) эса пневмония белгилари мавжуд беморлар томонидан амалга оширилган», дейди у.\nШулардан келиб чиқиб, Соғлиқни сақлаш вазирлиги яна бир бор аҳолини ҳушёрликка ва ҳар бир фуқарони ўзини ҳимоя қилиш қоидаларига қатъий амал қилишга чақирган.\n«Агар одамлар қўлларини мунтазам ювиб, жамоат ҳамда иш жойларида тиббий ниқобни тўғри ва доимий тарзда тақиб юрса, ижтимоий масофани сақлашни унутмаса, нафақат коронавирус инфекциясидан, балки бошқа мавсумий ўткир респиратор касалликларидан ҳам ўзларини асрашлари мумкин бўлади. Ўзимиз ва яқинларимизни асрайлик! Саломатлигимиз ўз қўлимизда!», дейилади хабарда.


ТЕРИ ЗАМБУРУҒЛИ КАСАЛЛИКЛАРИ » JINSIY ALOQA\nHome » Davolash » ТЕРИ ЗАМБУРУҒЛИ КАСАЛЛИКЛАРИ\nТЕРИ ЗАМБУРУҒЛИ КАСАЛЛИКЛАРИ\nБу касалликлар замбуруғлар – микроор- ганизмлар томонидан чақирилади. Умуман олганда, табиатда замбуруғларнинг турла- ри жуда кўп, бироқ одам ва ҳайвонда ка- саллик чақирадиган турлари кўп эмас. Зам- буруғлар бемор одам ёки ҳайвондан, улар фойдаланган буюм-жисмлардан юқади. Ка- саллик чақирувчи замбуруғлар терига туш- ганидан кейин касалликҳосил қилишиучун кўп терлаш, тернинг кимёвий мойил тарки- би, бемор ёши, ички секреция безларининг ҳолатлари каби туртки бўлувчи ҳолатлар\nҳам бўлиши керак. Инфекцияли ва сурун- кали касалликлар ҳам организмнинг қарши курашувчанлигини сустлаштириб, ажрал- ган тер таркиби, соч, тери ҳолатини ўзгар- тиради ва касаллик пайдо бўлишига замин яратади.\nЗамбуруғли касалликларнинг клиник пайдо бўлиши ҳар хил. Кўпинча улар айла- на кўринишида, сирти оқимтир қипиқлар билан қопланган бўлади. Баъзида касаллик ўчоғи атрофида бўртиб чиққан айлана ҳо- сил бўлади, унинг усти ҳам қипиқли, пўст- ли бўлади. Касаллик ўчоқлари катталашиб, ўзаро бирлашиб кетиши мумкин. Беморни бир кўпайиб, бир камаядиган қичиш безо- вта қилиши мумкин. Одатда касаллик ўт- кир бошланади, кейин сурункали кўриниш- га ўтади ва йиллар давомида кечади. Агар терининг сочли жойдаги қисми касаллан- ган бўлса, юқорида қайд этилган ҳолатлар- га сочнинг шикастланиши қўшилади, бунда соч илдизи ёнидан синиб кетаверади. Баъ- зида касаллик кучли яллиғланиш жараён- лари билан кечади.\nОёқ кафти замбуруғли яллиғланганида касаллик мошдай ёки нўхотдай катталик- даги пуфакчали тошмалар пайдо бўлиши билан бошланади. Бу тошмалар оёқ кафти ёни, таги, бармоқлар орасини қамраб ола- ди, улар ёрилиб, ўзидан катта оғриқли эро-\nзия қолдиради. Кўп беморларда бу яралар қаттиқ қичийди.\nЭнг кўп тарқалган замбуруғли касаллик- ларга эпидермофит ва дерматомикоз кира- ди.\nОёқлар кафти эпидермофит билан оғри- ганда, уларни уйқудан олдин 10 дақиқага ка- лендула ва золотой ус ёғларидан 2 томчидан томизилган илиқ сувга ботириб қўйиш керак.\nЗолотой ус қайнатмасига ботириб олин- ган докани ярага 7 дақиқага қўйиш керак.\nКалендула, жамбил (душица) ва золотой ус дамламалари аралашмаси ярали жойга суртилади. Аралашмани тайёрлаш учун 2 томчи календула, 2 томчи жамбил ва 3 том- чи золотой ус олинади ва аралаштирилади.\nДеярли барча замбуруғли касалликлар- да юзага келадиган қичиш ҳолатини олиш учун 100 г асалга 1 ош қошиқ золотой ус дамламаси аралаштирилади ва докага сур- тилади, кейин ўша жойга қўйилади.\nВишневский суртма малҳами. Таркиби: 3 ҳисса қатрон, 3 ҳисса ксероформ, 100 ҳис- са канакунжут (кастора) ёғи. Узоқ вақт бит- маётган жароҳатлар, турли этиологияга эга яралар, ётоқ яралари, замбуруғли тошма- ларда қўлланилади.\nВилькинсон суртма малҳами. Таркиби: кальций карбонат 10 ҳисса, тозаланган ол- тингугурт 15 ҳисса, суюқ қатрон 15 ҳисса,\nнафталан суртмаси 30 ҳисса, яшил совун 30 ҳисса, сув 4 ҳисса.\nҚайин қатрони 10-30%ли суртма дори- си паразитли ва замбуруғли тери касалли- кларида, экземада, ва бошқаларда қўллани- лади.\n« ГЕРПЕС давоси\nДЕРМАТИТ давоси »


ЎзА - Навоий вилоятида ноанъанавий сайёҳлик тизими шакллантирилмоқда\nНавоий вилоятида ноанъанавий сайёҳлик тизими шакллантирилмоқда\n25.10.2017 15:57 Чоп этиш версияси\nМамлакатимизда туризмни янада ривожлантириш, хизмат кўрсатиш сифати ва самарадорлигини ошириш, юртимизга келаётган хорижлик сайёҳлар оқимини кўпайтиришга алоҳида эътибор қаратилмоқда.\nПрезидентимизнинг 2016 йил 2 декабрдаги “Ўзбекистон Республикасининг туризм соҳасини жадал ривожлантиришни таъминлаш чора-тадбирлари тўғрисида”ги фармони бу борада муҳим дастуриламал бўлмоқда.\nНавоий вилоятининг сайёҳлик салоҳиятини юксалтириш, намунали туризм хизматларини йўлга қўйиш, диққатга сазовор жойларга сайёҳлар оқимини кенгайтириш ва халқаро миқёсда самарали тарғиб қилиш борасида тизимли ишлар амалга оширилмоқда. Мутахассисларнинг таъкидлашича, туризмни ривожлантиришда, аввало, ноанъанавий тарғибот усулларидан фойдаланиш, энг муҳими, сайёҳлик йўналишларини қулай ва ҳар томонлама ихчам ҳолатга келтириш, ҳудуднинг ободлиги ва саришталиги, намунали хизмат кўрсатишни йўлга қўйиш эътиборли жиҳатлар саналади.\n– Туризмни янада ривожлантириш учун халқаро тажрибадан кенг фойдаланилмоқда, – дейди Ўзбекистон Республикаси Туризмни ривожлантириш давлат қўмитасининг Навоий вилоятидаги ваколатли вакили Фарҳод Эрназаров. – Хусусан, анъанавий сайёҳлик хизматлари билан бирга, турли ўзига хос йўналишлар оммалаштирилмоқда. Вилоят ҳудудида муқаддас қадамжолар, қадимий обидалар ва экотуризмни ривожлантириш учун қулай манзиллар кўп. Шу боис сайёҳларга намунали хизмат кўрсатишга алоҳида эътибор қаратилмоқда. Жумладан, маълум бир ҳудудга келган сайёҳ маҳорат дарслари орқали шу ернинг ўзига хос миллий таомларини тайёрлаш сирларини ўрганиш имкониятига эга бўлаётир.\nВилоятда туристик маҳсулотларни жаҳон бозорига олиб чиқиш, табиий ва тарихий-маданий манзиллар бўйича янги сайёҳлик йўналишларини ишлаб чиқиш, туристик хизматлар сифатини янада яхшилашга алоҳида эътибор қаратилмоқда. Жумладан, Нурота туманида экотуризмни ривожлантириш мақсадида хорижий сайёҳлар учун хизмат кўрсатадиган “Ruslan eko service” оилавий корхонаси фаолият бошлади. Бу ерда чет эллик сайёҳлар учун миллий таомларни маҳорат дарслари асосида тайёрлаш ҳамда қадимий Нурота каштачилигининг яратилиш тарихини намойиш қилувчи махсус раста ташкил этилган.\nТуманнинг Сентоб қишлоғида 2 та 30 ўринли уй-меҳмонхона ва 25 ўринга мўлжалланган замонавий меҳмонхона қурилиб, фойдаланишга топширилгани вилоятга сайёҳлар оқимини янада кўпайтиришга хизмат қилаётир.\n– Сентоб қишлоғида сайёҳлар учун замонавий шароит яратилган, – дейди “Сентоб шахи Мустафо” хусусий корхонаси раҳбари Шодибой Бобоев. – 30 ўринли уй- меҳмонхонамиз сайёҳларга намунали хизмат кўрсатмоқда. Қоя тошларга ишланган V-VI асрларга оид петроглифлар, тоғ тепасидаги кўҳна қўрғон қолдиқлари, XI-XVIII асрларга оид тошга ўйилган ёзувлар, Фозилмон кўли манзаралари сайёҳларда катта қизиқиш уйғотмоқда.\nХорижлик сайёҳларга малакали таржимон-экскурсовод кўмагида намунали хизмат кўрсатилаётир. Қишлоқ табиатининг ўзи бир ажойиб манзара бўлса, тоғнинг юқори қисмидаги қадимий тош битиклар ноёб тарихдир. Ҳудуд ҳавосининг мусаффолиги, хушманзара табиати ҳар қандай одамга унутилмас лаҳзалар бахш этади. Айниқса, қишлоқ ўртасидаги "Акко" булоғининг шифобахш суви сайёҳлар эътиборини тортади.\nСармишсой ва Айдаркўл атрофида янги туристик инфратузилмани ривожлантириш мақсадида туризмнинг янги турлари ва йўналишларини ташкил этиш чора-тадбирлар режаси ишлаб чиқилган. Унга кўра, “Буюк Ипак йўли – Конимех – Айдаркўл” ва “Навоий – Айдаркўл экотуризм”, “Навоий – Нурота – Руслан эко сервис” ҳамда “Навоий – Тўдакўл” каби янги туристик йўналишлар очилиши режалаштирилган.\nНурота туманидаги Чашма зиёратгоҳи ёнида музей биноси, “Ҳунармандлик маркази” мажмуаси, 50 ўринга мўлжалланган меҳмонхона қуриш лойиҳалари устида иш олиб борилмоқда. Қизилтепа тумани ҳудудидаги Тўдакўл кўли қирғоқларида меҳмонхона, чўмилиш ҳавзаси, ресторан ва томоша майдони барпо этиш мўлжалланган. Айниқса, сув ҳавзасида қайиқда, чўл бўйлаб туяда саёҳат, балиқ ови, маҳорат дарслари асосида миллий таомлар тайёрлашнинг йўлга қўйилиши сайёҳларга ўзгача завқ улашади.\nВилоятда фаолият кўрсатаётган 20 дан ортиқ меҳмонхона “Е-mehmonxona” электрон ҳисобга олувчи махсус автоматлаштирилган дастурни амалиётга жорий этган. Бу ҳудудда туризмни ривожлантириш, меҳмонхона ва туристик фирмаларда сайёҳлар хавфсизлигини таъминлаш ва аниқ статистик маълумотларни жамлашга хизмат қилмоқда.\nБугунги кунда вилоятда 421 маданий мерос объекти мавжуд бўлиб, бу масканлар қадимий тарихимиз ва бой маданиятимизни ўрганишга иштиёқманд сайёҳлар учун қизиқарли мавзудир. Айниқса, Қосим Шайх, Мавлоно Ориф Деггароний ва Работи Малик карвонсаройи каби маданий мерос объектлари сайёҳлар билан доимо гавжум.\nТаҳлиллар шуни кўрсатмоқдаки, 2016 йилнинг биринчи ярмида вилоятга 1030 нафар хорижлик сайёҳ келган бўлса, 2017 йилнинг шу даврида бу кўрсаткич 4000 дан ошиб кетди. Вилоятга баҳор ва куз мавсумида сайёҳлар оқими кўпайиб, улар айниқса, Айдаркўл атрофидаги “Қизилқум сафари” ва “Спутник Навоий” дам олиш ўтовларида мазмунли ҳордиқ чиқармоқда.\nВилоятда туризм соҳасига замонавий ахборот-коммуникация технологияларини кенг жорий этиш масаласига ҳам алоҳида эътибор қаратилиб, деярли барча меҳмонхоналарда интернет, телефон, факс алоқаси, WI-FI тизими йўлга қўйилган. 10 дан ортиқ фирма ва меҳмонхоналарнинг ўз сайти мавжуд.\nБуларнинг барчаси сайёҳлар сонининг ортиши, энг муҳими, аҳоли бандлигини таъминлаш ва келажакда вилоятни сайёҳлар, тарихчи олимлар ва зиёратчилар кўп келадиган ҳудудга айлантиришга хизмат қилмоқда.


ҲУДУД ОСОЙИШТА ЭКАН, ХОНАДОНЛАРДА ТИНЧЛИК\n≡Давр нафаси 16:28, 09.11.2017 ✔735\nПрезидентимизнинг жорий йил 23 октябрдаги «Ўзбекистон Республикаси Ички ишлар идоралари ходимлари куни муносабати билан бир гуруҳ ходимларни мукофотлаш тўғрисида»ги фармонига мувофиқ давлатимизнинг юксак мукофотига сазовор бўлганлар орасида Сурхондарё вилояти Олтинсой тумани ички ишлар бўлими профилактика инспектори Алишер Хайрилов ҳам бор.\nЭРТАДАН УЙИНГИЗ ИСИЙДИ\n≡Эшитдингизми? ≡Эшитдингизми? 16:28, 09.11.2017 ✔485\nПойтахтимизда 10 ноябрдан бошлаб ижтимоий соҳа объектларида, 12 ноябрдан тураржой биноларида мунтазам иситишга киришилади. Бу ҳақда Тошкент шаҳар ҳокимлигининг расмий сайти хабар тарқатди.\n≡Долзарб мавзу 16:28, 09.11.2017 ✔656\n32,5 МИЛЛИОНДАН ОШДИК!\n≡Етти кун ≡Етти кун 16:27, 09.11.2017 ✔481\n2017 йилнинг 1 октябрь ҳолатига кўра, юртимиз доимий аҳолисининг сони 32 миллион 511 минг кишини ташкил этди. Бу аҳолимиз йил бошидан буён 391,4 минг кишига ёки 1,2 фоизга кўпайганидан далолат.\nАМАЛИЙ САНЪАТ ФЕСТИВАЛИ БОШЛАНДИ\n≡Етти кун ≡Етти кун 16:27, 09.11.2017 ✔467\nПойтахтимизда бошланган I Тошкент Халқаро амалий санъат фестивали томошабинларга ҳайрат ва ҳавас, ижод аҳлига эса илҳом завқини улашмоқда.\nУЛАР ЭНДИ ВИЛОЯТГА БЎЙСУНАДИ\n≡Етти кун ≡Етти кун 16:26, 09.11.2017 ✔469\nПрезидентимиз Шавкат Мирзиёев 2017 йил 3 ноябрь куни «Тошкент вилояти таркибида Тошкент тумани, шунингдек вилоятга бўйсунувчи Янгийўл, Оҳангарон ва Нурафшон шаҳар ҳокимликларини ташкил этиш чора-тадбирлари тўғрисида»ги қарорга имзо чекди.\nСУҒУРТА ПУЛЛАРИНИ ОЛИБ КЕТАДИ\n≡Етти кун ≡Етти кун 16:26, 09.11.2017 ✔434\nЭндиликда Жанубий Кореяда ишлаганлар 2000 АҚШ долларгача бўлган қийматдаги суғурта пулларини олиб кетиши керак.\nЎЗБЕКИСТОН, ВАТАНИМ МАНИМ!\n≡Етти кун ≡Етти кун 16:26, 09.11.2017 ✔503\nКуни кеча хонанда Баҳром Назаров концертолди ўтказган матбуот анжуманида Ўзбекистон Қаҳрамони, халқ шоири Абдулла Ориповнинг айнан шу шеъри асосида куйланган қўшиқ «Интизор» номли концерт дастурини бошлаб беришини эълон қилди.\nПЛАСТИК КАРТАЛАР 20 МИЛЛИОНДАН ОРТДИ\n≡Етти кун ≡Етти кун 16:25, 09.11.2017 ✔421\n2017 йил 1 октябрь ҳолатига кўра, Ўзбекистонда чиқарилган пластик карталар сони 20 миллиондан ошди, дейилади Марказий банк маълумотига асосланиб UzDaily тарқатган хабарда.\nАХБОРОТ МАКОНИ НАЗОРАТДА\n≡Хориж хабарлари ≡Хориж хабарлари 16:25, 09.11.2017 ✔516\nХитойда интеллектуал мулк ҳуқуқи бузилиш ҳолати аниқланган 1655 та интернет сайти ёпилди, дея хабар тарқатди «Синьхуа» агентлиги.\n«ЮЗ ФОИЗЛИ» ҲАМКОРЛАР\n≡Хориж хабарлари ≡Хориж хабарлари 16:25, 09.11.2017 ✔460\nЯпония ва АҚШ Шимолий Кореяга нисбатан сиёсий ва иқтисодий санкцияларни янада кучайтиришга келишиб олди.\nТОҒ УСТИДАГИ ЙЎЛ\n≡Хориж хабарлари ≡Хориж хабарлари 16:24, 09.11.2017 ✔460\nҲиндистонда мамлакатдаги энг баланд тоғусти автомобиль йўли қурилди. Ушбу йўл денгиз сатҳидан салкам 6 километр баландликдан ўтади.\nНАВБАТДАГИ ЭНГ ИССИҚ ЙИЛ\n≡Хориж хабарлари ≡Хориж хабарлари 16:23, 09.11.2017 ✔441\n2017 йил метеокузатувлар тарихидаги уч энг иссиқ йилдан бири бўлиши кутилмоқда. Бу ҳақда Бутунжаҳон метеорология ташкилоти ҳисоботига асосланиб «Interfax» хабар тарқатди.\nЖИНОЯТ ИЛДИЗИГА БОЛТА УРИЛСА\n≡Бугуннинг гапи 16:23, 09.11.2017 ✔707\nжамият ҳам хавфдан холи бўлади\nЭкилган ниҳол барқ уриб ўсиши, катта дарахтга айланиши учун унинг илдизлари мустаҳкам бўлиши керак. Шундагина ернинг қувватини бутун танасига етказиб бера олади. Бу табиатнинг ўсимлигу инсоният тақдирига тааллуқли азалий қонунияти.\n≡Бугуннинг гапи 16:23, 09.11.2017 ✔602\nтўйларимизга қандай кириб келмоқда?\nЖуда болажон халқмиз. Оилада янги меҳмон — чақалоқ туғилса, биздан бахтли одам йўқ. Фарзандимиз улғайган сари яхши ният билан тўй тадоригига тушамиз. Бу асрлар давомида шаклланган гўзал қадриятларимиздан бири. Бироқ кейинги пайтларда тўй билан боғлиқ анъаналаримиз қаторига айрим бемаъни урф ва расм-русумлар қўшилдики, уларнинг миллий қадриятларимизга ҳеч қандай алоқаси йўқ.\n 16:09, 09.11.2017\nПайшанба, 09-Ноябр 2018 2017 2016\nСени тўла тушунадиган аёлни учратиб қолиш хатарлидир. Иш унга уйланиш билан якун топади.


Дубай мода ҳафталигида ўзбек дизайнерлари ўз коллекцияларини намойиш этди\nДубай мода ҳафталигида ўзбек дизайнерлари ўз коллекцияларини тақдим этди\n22 Mart 18:18 Жамият\nFashion Week дизайнер ДУБАЙ ПАХТА Ўзтўқимачиликсаноат\nДубайда бўлиб ўтган мода ҳафталигида ўзбекистонлик ёш дизайнерлар ўз ишларини тақдим этди, деб хабар бермоқда “Ўзтўқимачиликсаноат” уюшмаси матбуот хизмати.\nТомошабинлар мамлакатимизда ишлаб чиқарилган матолардан, жумладан, маҳаллий пахтадан тикилган миллий либослар ва либосларни томоша қилди.\nХалқаро мода кўргазмасида АҚШ, Италия, Германия, Франция, Руминия, Швейцария, Бирлашган Араб Амирликлари ва Ўзбекистон дизайнерлари иштирок этди. Мамлакатимиздан, Ўзбекистоннинг Дубайдаги Бош консуллиги дипломатлари берган маълумотга кўра, тадбирда SAWKELE Textile Industry Association, IDEAL, INDI FRI FASHION бутиклари, шунингдек, “Нафосат 2021” ёш дизайнерлар фестивали вакиллари иштирок этди.\nТошкент: биткоин сотувчиси қамоққа олинган\nЎзбекистон делегатсияси Халқаро Коалиция Пахта Кампанияси томонидан ўзбек пахтасига бойкот бекор қилинганини эълон қилди. Бойкот 12 йилдан бери амалда бўлиб, эндиликда у бекор қилинганидан кейин жаҳоннинг етакчи брендлари ўз маҳсулотларини ишлаб чиқаришда Ўзбекистон пахтасидан фойдаланиш имкониятига эга бўлмоқда.\nCоттон Cампаигн халқаро коалитсия раҳбари Беннет Фриман: “Бугун Ўзбекистонда пахта теримида мажбурий меҳнатга барҳам бериш борасида сезиларли ютуқларга эришилди, соҳада кўп йиллардан буён сақланиб келаётган муаммолар ҳал қилинди”, деди.\n“ЭКСПО-2020” жаҳон кўргазмасида Дубай мода ҳафталигидаги намойишдан ташқари Ўзбекистон миллий павилони ҳам мавжуд бўлиб, у ерда Наврўз байрами шарафига миллий ва замонавий либослар, эришилган ютуқлар намойиши ҳам намойиш этилди. маданият, мода ва тўқимачилик саноати соҳасида.\nТошкентда Россия филми суратга олинмоқда\nБугун, 2 декабр куни Ўзбекистонда қандай об-ҳаво кутилмоқда\nТокиога Ўзбекистондан спортчилар етиб келишди


Ўзбекистон, 05 январ 2011\n23 сентябр 2019, Тошкент вақти: 01:56\nчоршанба 5 январ 2011\nРоссияда муҳожирларга ажратилган квоталарни тақсимлаш бошланди\nМосквада хорижлик мардикорларни ёллайдиган иш берувчилардан 2012 йилга ажратилган квоталар учун аризалари қабул қилина бошлади. Меҳнат ва аҳолини иш билан таъминлаш Департаментига кўра, ишчи мигрантлар учун ажратилган квоталарни тақсимлаш май ойигача давом этади.\nИрисметов дунёнинг фаол футболчилари рўйхатига киритилди\nГерманияда жойлашган Футбол тарихи ва статистикаси халқаро федерацияси Самарқанддаги “Динамо” клуби ҳужумчиси Жафар Ирисметовни дунёдаги энг фаол футболчилар ўн саккизлигининг 14-поғонасига қўйди.\nЎзбекистонда ун ва нон нархи ошиб бормоқда\nЎзбекистон бўйлаб электр энергияси¸ ëнилғи ва ëқилғи нархининг муттасил кўтарилиб бориши оқибатида¸ ғалла ҳосили мўл бўлгани иддаосига қарамай¸ мамлакатда ишлаб чиқарилаëтган ун нархи ошмоқда.\nҚўғирчоқ партияларнинг "қўғирчоқ театри" бошланди\nИслом Каримовнинг 2010 йил охирларида сиëсий партиялар ва уларнинг парламентдаги фракциялари шаънига қилган танқидидан "тўғри" хулоса чиқарган "мухолиф" партия "ҳукмрон" партия билан "даҳанаки жанг" бошлади.


МДҲнинг юбилей саммити қандай ўтди?\n18:37 / 17.09.2016\nҚайд этиш жоизки, Бишкек шаҳри Ҳамдўстликнинг чорак асрлик тарихида учинчи маротаба унинг саммитига мезбонлик қилди. Мазкур анжуманни ўтказиш учун шаҳарда жиддий тайёргарлик ишлари олиб борилди. «Ала-Арча» давлат қароргоҳида ўтов шаклида махсус бино барпо этилди. У ерга юзлаб килограмм қази ва лосос гўштлари, ўнлаб килограмм камалак тусли форел ва бошқа тансиқ таомлар келтирилди.\nҚанчалик жиддий тайёргарлик кўрилмасин ва ҳаракат қилинмасин, саммитни ўз вақтида бошлашнинг имкони бўлмади. Бунга, Владимир Путиннинг етиб келиши кечиккани сабаб бўлди. Уч мамлакат раҳбарлари эса, саммитга ўз вакилларини юборди.\nУкраина, Туркманистон ва Молдова раҳбарлари одатдагидек, анжуманда қатнашишдан бош тортишди. Украина номидан мамлакатнинг Қирғизистондаги элчиси иштирок этган бўлса, Туркманистондан бош вазир ўринбосари ташриф буюрган. МДҲнинг юбилей саммитида Молдова бош вазири иштирок этди.\nБундан ташқари, Молдова президенти анжуманда иштирок этмагани баробарида, расмий Кишинёв МДҲнинг 2017 йилги раислик қилишдан ҳам бош тортди. Республика бюджетида халқаро анжуманлар ўтказиш учун етарли маблағлар мавжуд эмаслиги важ қилинган. Шу сабаб, эстафетани Москва қабул қилиб олди. Бу ҳам аслида Ҳамдўстлик тарихида биринчи бор кузатилаётган ҳодиса эмас. 2014 йили Украина мамлакат жануби-шарқида бошланиб кетган фуқаролик уруши сабаб саммитни ўтказа олмаган, ўшанда Беларусь Киев маъмурияти жонига оро бўлганди.\nШуни ҳам алоҳида уқдириш лозимки, Украина ва Туркманистон шу пайтга қадар Ҳамдўстлик низомини имзолагани ва тасдиқлагани йўқ. Шунга кўра, аслида бу мамлакатлар ҳуқуқий жиҳатдан МДҲ аъзолари ҳисобланмайди. Расмий Киев бу борада ўз мақомини муҳокама ҳам этмайди ва аъзолик бадалларини ҳам тўламайди.


Mr Akrom қўли сингани, санъатдаги кўролмаслик ва устоз кўрмаган шогирдлар ҳақида гапирди » Ўзбекистон янгиликлари – Zamin.uz\n01 март 2017, 21:18\nАнча вақтдан буён ТВда кўринмай қолган таниқли созандалардан бири, Ўзбекистонда урма созлар бўйича етакчи чолғучи Mr Akrom қўли лат егани учун бироз санъатдан четлашганини хабар қилди, деб ёзади Qalampir.uz. Бу ҳақда у ижтимоий тармоқлардаги саҳифаси орқали ёзар экан, қўлининг лат егани атрофидаги одамлар, хусусан, айрим санъаткорлар ва шогирдларининг ўзи ҳақидаги фикрларини билиб олишга айни муддао бўлганини айтади.\nMr Akrom бугунги санъатдаги қора пиар, бировнинг меҳнатини ўғирлаб, тўйма тўй юриш ҳақида қуйидагиларни ёзади:\n“Биз санъат соҳасига кириб келганимизда устозларимиз фақат меҳнат қилишга, катта мартаба ва ютуқларга, халқ олқишига фақат чин юракдан қилинган меҳнат орқали етилишига ўргатишган. Афсуски, бугун санъат соҳасига кириб келаётган айрим созандалар ўзи устоз кўрмаётгани етмагандек, қора пиарни, бировнинг меҳнати ортидан обрў топишни, шу орқали элга танилишни исташади. Қўлим синиб, бироз танаффус қилишимга тўғри келди. Бунда мухлисларим ва яқинларим мен учун куюнишди, кимдир яхши тилак билдирди. Дўстларим қўлим тузалиб кетиши учун ҳиссаларини қўшишди. Мен улардан миннатдорман”.\nСозанда қўли синганидан сўнг кўплаб миш-мишлар, энди ижод қила олмас экан қабилидаги гаплар тарқатилганига урғу берди:\n“Қўлим сингани айримларга жуда қўл келди. Акром энди ижодни йиғиштирса ҳам керак, деган гаплар ҳам қулоғимга етиб келди. Чунки мен урма созларни чаламан! Хавотирга ўрин йўқ. Душманларим эса қувонмасалар ҳам бўлади. Ҳаммаси ортда қолди. Шифокорларнинг саъй-ҳаракати билан қўлим тузалди, яна ижодни бошладим. Аммо ўтган ўтган давр одамларнинг, устозим деб юрганларнинг асл юзини кўриш имконини берди. Яратган бизга бундай синовларни шу учун ҳам берса керак”.\nMr Akrom’ни Ўзбекистонда ёшлар аудиторияси жуда яхши танийди. У бир неча йил чет мамлакатларда ҳам созандалик фаолияти билан шуғуланиб келган. У бугунги ижоди ҳақида гапириб, айни вақтда кўплаб янги лойиҳалар, янги мусиқий альбом устида иш бошлаганини, тез орада уларни мухлислари ҳукмига ҳавола этишини маълум қилган.\nЯнгиликлар » Маданият » Mr Akrom қўли сингани, санъатдаги кўролмаслик ва устоз кўрмаган шогирдлар ҳақида гапирди


Бугун Жанубий Кореяда мамлакат президенти Ким Дэ Жунг ўғли устидан маҳкама жараёни бошланди.\n16 январ 2021, Тошкент вақти: 11:44\nиюн 28, 2002\nУ маҳаллий тадбиркорларидан уч миллион доллар миқдорда пора олганликда айбланмоқда. Президентнинг яна бир ўғли ҳам коррупцияда айбланиб, унга нисбатан жиноят иши қўзғатилган. Ким Дэ Жунг ҳукумат тепасига 1998 йилда, коррупция ва уюшган жиноятчиликка қарши кураш шиори остида келган эди. Ўтган ҳафта у ўғилларининг қилмишлари учун парламентдаги ўз сайловчиларидан кечирим сўради.


Noble Quran - Ўзбек - Sura: 15 - IslamHouse Reader\n15 - Hijr surasi ()\n(1) 1. Алиф, Лом, Ро. Ушбу (оятлар) Китобнинг — очиқ Қуръоннинг оятларидир.\n(2) 2. Ҳали (Қиёмат Куни) кофир бўлган кимсалар мусулмон бўлишни истаб қолурлар.\n(3) 3. (Эй Муҳаммад алайҳис-салоту вас-салом), уларни қўяверинг, еб-ичиб, фойдаланиб қолсинлар, орзу-ҳавасларига машғул бўлаверсинлар. Бас, яқинда (бу қилмишларининг оқибати нима бўлишини) билиб олурлар.\n(4) 4. Биз бирон шаҳарни (яъни, унинг аҳолисини) ҳалок қилган эмасмиз, магар унинг учун аниқ муддат бўлгандир (яъни, ўша муддати — ажали битгандан сўнггина ҳалок қилганмиз.\n(5) 5. Бирон авлод ўз ажалидан илгари кета олмайди. Шунингдек, (ундан) ортда ҳам қола олмайди.\n(6) 6. Улар (яъни, Макка кофирлари Муҳаммад алайҳис-салоту вас-саломни масхара қилишиб): «Эй (ўзига) эслатма — Куръон нозил килинган (деб даъво қилаётган) киши, дарҳақиқат, сен мажнунсан.\n(7) 7. Агар («Мен Аллоҳнинг пайғамбариман», деган даъвоингда) ростгўйлардан бўлсанг, бизга (сўзларингни тасдиқлайдиган) фаришталарни келтиргин-чи», дедилар.\n(8) 8. Биз эса фаришталарни фақатгина (кофирлар зиммасига) ҳақ (бўлган азоб) билан туширурмиз ва бу ҳолда уларга (кофирларга) қараб турилмас (яъни, улар дарҳол ҳалоқ қилинурлар).\n(9) 9. Албатта, бу эслатмани (яъни, Қуръонни) Биз Ўзимиз нозил қилдик ва шубҳасиз, Ўзимиз уни сақлагувчимиз.\nИ з о ҳ. Ушбу ояти карима асрлар оша Қуръоннинг илоҳий Китоб эканини қайта-қайта исботлаб келмоқда. Узоқ ўтмишни қўйиб турайлик, мана шу бизнинг асримизнинг ўзида бу азиз китобни йўқ қилиш учун қанчадан-қанча хуружлар бўлмади. Уни ўтга ёқдилар, дарёларга оқиздилар, қабрларга кўмдилар. Бугина эмас! Яна Қуръонни ёд олган ёки ҳаётини шу илоҳий китобга амал қилиб ўтказмоқни истаган миллионлаб улуғ зотларни қириб йўқотиб юбордилар. Кейин-чи? Кейин бошқа миллионлар қўлларида, тилларида ва дилларида бирор ҳарфи ҳам заҳаланмаган шу азиз китоб билан пайдо бўлдилар! «Шубҳасиз, Ўзимиз уни сақлагувчимиз», деган илоҳий сўзлар ўз тасдиғини топди. Ислом таълимотига кўра Қуръон илоҳий китобларнинг сўнггисидир. Бинобарин, мана шу оятда уни то Қиёмат йўқотмай, бузмай сақлашни Аллоҳ таоло Ўз зиммасига олгандир. Шу боис, бошқа — илгариги умматларга нозил қилинган илоҳий китобларга ўзгаришлар киритилиб, бузилгани ҳолда (масалан, Инжилнинг етмишдан ортиқ таржималари бор, лекин асл нусхаси ҳеч қаерда мавжуд эмас). Қуръон мана, ўн тўрт асрдан буён Пайғамбар алайҳис-салоту вас-саломга қандай нозил қилинган бўлса, (йўқ қилишга уринишлар, бало-офатлардан асралиб) худди ўшандай сақланиб келмоқда.\n(10) 10. (Эй Муҳаммад алайҳис-салоту вас-салом), аниқки, Биз сиздан илгари ўтган, аввалги (турли-туман) тоифаларга ҳам (пайғамбарлар) юборганмиз.\n(11) 11. Улар ҳам ўзларига келган ҳар бир пайғамбарни масхара қилиб кулган эдилар.\n(12) 12. Шунингдек, уни (яъни, пайғамбарлар устидан кулиш иллатини) барча жиноятчи — осийларнинг дилларига солиб қўюрмиз.\n(13) 13. Улар унга (Қуръонга) иймон келтирмайдилар. Ҳолбуки, аввалгиларнинг суннатлари — ибратлари ўтгандир (яъни, аввалги кофирлик билан ўтган кимсаларнинг оқибатлари нима бўлгани маълумдир).\n(14) 14. Агар Биз уларга осмондан бир дарвоза очиб қўйсаг-у, ундан (осмонга) кўтарила бошласалар ҳам,\nИ з о ҳ. Бу оятларда уқтирилиишча, кўнгил кўзи кўр кимсалар уларга самонинг сиру синоатларини, ундаги малоикаларни кўриш насиб этганида ҳам, барибир, Яратганга иймон келтириш ўрнига: «Бизларнинг кўзимизни боғлаб қўйишди, ўзимизни сеҳрлаб қўйишди», дейишдан нарига ўтмас эканлар.\n(15) 15. албатта улар: «Шак-шубҳасиз, бизларнинг кўзларимиз боғланиб қолди, балки бизлар сеҳрланиб қолган кишилардирмиз», деган бўлур эдилар.\n(16) 16. Маълумки, Биз осмонда буржлар яратдик ва кузатувчилар учун уни (юлдузлар билан) безаб қўйдик.\n(17) 17. Ва уни (осмонни) барча малъун-шайтон (жинлар)дан муҳофаза қилдик.\n(18) 18. Магар (у жинлардан) биронтаси (осмондаги малоикаларнинг бирон сўзини) ўғринча эшитиб олса, бас, уни очиқ (учар) юлдуз қувиб етар (яъни, ҳалок этар).\nИ з о ҳ. Диний таълимотга кўра, замин инсонларнинг макони, осмон эса малоикаларнинг ошёнидир. Бу фаришталар «Аллоҳнинг аскарлари» саналиб, Аллоҳ таоло Ўзининг Ердаги бандалари хусусидаги барча ҳукм-фармонларини адо қилишни ана ўша фаришталар зиммасига юклагандир. Энди оламда учинчи бир тоифа — жинлар тоифаси ҳам борки, улардан айримлари осмондаги фаришталарнинг ўзаро гап-сўзларини ўғринча эшитиб олишиб, Ердаги фолбинларга етказмоқчи бўладилар. Мазкур оятларда уқтирилишича, осмондаги учар юлдузлар ана ўшандай шайтон-жинларга отилган ўқлардир.\n(19) 19. Ерни эса ёйиқ — кенг қилдик ва унда тоғларни ўрнатиб қўйдик ҳамда унда (ҳар ернинг ўзига) мосланган турли-туман нарсаларни (ўсимлик, меваларни) ундириб-ўстирдик.\n(20) 20. Ва унда (яъни, Ерда) сизлар учун ҳам сизлар ризқлантира олмайдиган (балки фақат Биз ризқ берадиган сизларнинг қўл остингиздаги) кишилар учун ҳам тирикчилик — ризқу насибаларни яратиб қўйдик.\n(21) 21. (Сизларнинг ризқу рўзингиз бўлмиш) ҳар бир нарсанинг хазиналари — манбалари Бизнинг даргоҳимиздадир. Биз у нарсаларни аниқ ўлчов билан (сизларга) туширурмиз.\n(22) 22. Биз шамолларни (булутларга) ҳомиладор бўлган ҳолларида юбордик, осмондан сув (ёмғир) ёғдириб, сизларни у билан суғордик. Сизлар уни тўплаб олгувчи эмассиз (балки Биз дарё ва кўллар яратиб, у сувни сизлар учун тўплаб берурмиз).\n(23) 23. Албатта, Биз ўзимиз (барча жонзотга) ҳаёт берурмиз ва ўлим берурмиз. Биз ворисдирмиз (яъни, барча ўтгандан кейин ёлғиз Ўзимиз қолурмиз).\n(24) 24. Аниқки, Биз сизлардан илгари ўтган (барча) зотларни билдик. Аниқки, Биз кейин келгувчи зотларни ҳам билдик.\n(25) 25. (Эй Муҳаммад алайҳис-салоту вас-салом), албатта Парвардигорингизнинг Ўзи (Қиёмат Куни) уларни (яъни, аввалу охир ўтган инсонларни) тўплар. Албатта, У ҳикмат ва билим Соҳибидир.\n(26) 26. Маълумки, Биз инсонни (Одамнинг асли) қора ботқоқдан (бўлиб одам сурати берилгач), қуритилган лойдан яратганмиз.\nИ з о ҳ. Дарвоқеъ, ҳозирги илм-фан инсон баданида Ер таркибида бўлган барча жисмлар мавжуд эканини исботлаган.\n(27) 27. Жинни (яъни, Иблисни) эса (Одамдан) илгари оташ-оловдан яратган эдик.\n(28) 28. (Эй Муҳаммад алайҳис-салоту вас-салом), эсланг, Парвардигорингиз фаришталарга: «Албатта, Мен (асли) қора ботқоқдан бўлиб (одам сурати берилгач) қуритилган лойдан инсон Яратгувчиман.\n(29) 29. Бас, қачон уни тиклаб, ичига Ўз (даргоҳимдаги) жондан киритганимда, сизлар унга сажда қилган ҳолингизда йиқилингиз!», деганида;\n(30) 30. Барча-барча фаришталар унга (яъни, Одамга) сажда килдилар.\n(31) 31. Магар иблис сажда қилувчилар билан бирга бўлишдан бош тортди.\n(32) 32. (Шунда Аллоҳ) деди: «Эй Иблис, нечун сен сажда қилгувчилар билан бирга эмассан?»\n(33) 33. У айтди: «Мен (асли) қора ботқоқдан бўлиб, (одам сурати берилгач) қуритилган лойдан Сен яратган Одамга сажда қилгувчи эмасман».\n(34) 34. (Аллоҳ) деди: «Бас, ундан (яъни, жаннатдан) чиқ! Энди сен, шак-шубҳасиз, (Менинг даргоҳимдан) қувилган — малъунсан.\n(35) 35. Ва албатта, то жазо (Қиёмат) кунигача сенга (барчанинг) лаънати бўлур».\n(36) 36. (Иблис илтижо қилиб) деди: «Парвардигорим, у ҳолда менга улар қайта тириладиган кунгача (ўлмасдан яшаш учун) муҳлат бергин».\n(37) 37. (Аллоҳ) деди: «Бас, сен муҳлат берилганлардансан.\n(38) 38. Маълум вақтда (етиб келадиган) Кунгача (Қиёматгача) (муҳлат берилганлардансан)».\n(39) 39. (Иблис) айтди: «Парвардигорим, қасамки, энди мени йўлдан оздирганинг сабабли албатта, уларга (Одам болаларига) Ердаги (барча гуноҳ ишларни) чиройли кўрсатиб қўюрман ва албатта, уларнинг ҳаммаларини йўлдан оздирурман.\n(40) 40. Магар уларнинг орасидаги покиза бандаларинггина (Ҳақ Йўлдан озмай қолурлар)».\n(41) 41. (Аллоҳ) деди: «Менинг зиммамдаги Тўғри Йўл будир:\n(42) 42. Аниқки, Менинг бандаларим устида сен учун ҳеч қандай салтанат — ҳукмронлик йўқдир, магар сенга эргашган гумроҳ кимсаларнигина (бу Тўғри Йўлдан оздира олурсан)».\n(43) 43. У кимсаларнинг барчалари учун ваъда қилинган жой, шак-шубҳасиз, жаҳаннамдир.\n(44) 44. Унинг етти дарвозаси бўлиб, ҳар бир дарвозадан уларнинг бир тўдаси кирур.\n(45) 45. Тақводор — парҳезкор зотлар эса, албатта, боғлар ва чашмалар устидадирлар.\n(46) 46. (У зотларга: «Жаннатлар)га тинчлик билан соғ-омон киринглар», (дейилур).\n(47) 47. Биз (жаннатлардаги) сўриларда дўст-биродар бўлиб, бир-бирларига рўбарў ўтирган зотларнинг дилларидаги ҳар қандай гина-кудуратларни чиқариб ташладик.\n(48) 48. У жойда уларга бирон чарчоқ етмас ва улар у жойдан чиқарилгувчи ҳам эмаслар!\n(49) 49. (Эй Муҳаммад алайҳис-салоту вас-салом), бандаларимга ёлғиз Менинг Ўзимгина мағфиратли, меҳрибон эканлигимни;\n(50) 50. Ва Менинг азобим энг аламли азоб эканлигини хабар қилинг!\n(51) 51. Яна уларга Иброҳимнинг меҳмонлари ҳақида хабар беринг!\n(52) 52. Ўшанда улар (Иброҳимнинг) ҳузурига кириб: «Салом», деганларида, (Иброҳим алик олиб, уларга бир семиз бузоқни пишириб келтирди. Лекин меҳмонлар таомга қўл чўзишмагач), у: «Биз сизлардан қўрқмоқдамиз (Кимсизлар ўзи)?», деди.\n(53) 53. Улар дедилар: «Қўрқмагин (биз Аллоҳ юборган элчи — фаришталармиз). Биз сенга бир билимдон ўғил (яъни, Исҳоқ) хушхабарини етказурмиз».\n(54) 54. У деди: «Менга кексалик етган пайтида (фарзанд кўришим ҳақида) хушхабар келтирдингизми? Энди менга (бу ёшимда) ниманинг ҳам хушхабарини етказар эдингизлар?»\n(55) 55. Улар айтдилар: «Биз сенга ростдан ҳам (фарзанд кўришинг) хушхабарини келтирдик. Бас, сен ноумид кимсалардан бўлмагин!»\n(56) 56. У деди: «Парвардигорининг фазлу раҳматидан фақат гумроҳ кимсаларгина ноумид бўлурлар».\n(57) 57. (Сўнгра, уларга қараб яна) деди: «Эй элчилар, нима юмуш билан келдингиз?»\n(58) 58. Улар дедилар: «Бизлар бир жиноятчи қавмга (яъни, Лут қавмига уларни ҳалок қилиш учун юборилганмиз.\n(59) 59. Лекин биз Лутнинг оиласини тўла-тўкис қутқаргувчидирмиз.\n(60) 60. Фақат унинг хотинига (нажот йўқдир)». (Чунки) Биз (яъни, Аллоҳ) унинг (азоб-уқубатда) қолгувчилардан бўлишини тақдир қилиб қўйганмиз.\n(61) 61. Энди қачонки Лут оиласига элчиларимиз келгач,\n(62) 62. У (Лут) деди: «Аниқки, сизлар нотаниш қавмсиз».\n(63) 63. Улар дедилар: «Йўқ, (биз Аллоҳнинг элчи — фаришталаримиз). Биз сенга улар (яъни, қавминг) шак-шубҳа қилаётган нарсани (яъни, Аллоҳнинг азобини) келтирдик.\n(64) 64. Биз сенга ҳақ (азоб хабари)ни келтирдик. Биз, шак-шубҳасиз, ростгўйдирмиз.\n(65) 65. Энди сен кечанинг бир қисми (ўтгач), аҳли оиланг билан йўлга туш ва ўзинг уларнинг ортида кетгин. Сизлардан бирон киши атрофга алангламасин ва сизларга буюрилган тарафга қараб кетаверинглар».\n(66) 66. Биз унга (яъни, Лутга) тонг пайтида ана у (кофир қавм)нинг думи қирқилиши — ҳалок бўлиши ҳақидаги мана шу фармонни ваҳий қилдик.\n(67) 67. (Лутнинг уйига чиройли йигитлар келгани ҳақидаги хабарни эшитиб) шаҳар аҳолиси шод-хуррам бўлган ҳолларида келдилар. (Чунки улар баччабозлик иллатига мубтало бўлган эдилар).\n(68) 68. (Шунда Лут) деди: «Ахир бу (йигитлар) менинг меҳмонларим-ку. Мени шарманда қилманглар.\n(69) 69. Аллоҳдан қўрқинглар! Мени расво қилманглар!»\n(70) 70. Улар айтдилар: «Биз сени барча олам (одамларини ҳимоя қилиш)дан қайтармаганмидик?!»\nИ з о ҳ. Ривоят қилишларича, Лут алайҳиссалом доимо қишлоқларига келган мусофирларни уларга зўрлик қилмоқчи бўлган кофирларнинг ахлоқсиз хатти-ҳаракатларидан ҳимоя қилур эканлар. Шунда у кофирлар Лутга: «Агар яна бегонларни биздан ҳимоя қилсанг, сени қишлоғимиздан қувиб чиқарамиз», деб дўқ урган эканлар.\n(71) 71. У (Лут) деди: «Агар (шу ишни) қилгувчи бўлсангизлар, ана (қишлоғимиздаги) қизларим (туришибди, ўша қизларни никоҳларингизга олаверинглар)».\n(72) 72. (Эй Муҳаммад алайҳис-салоту вас-салом), ҳаётингизга қасамки, улар ўз мастликларида тентираб юрган ҳолларида,\n(73) 73. (тўсатдан) тонг пайтида уларни даҳшатли қичқириқ тутди.\n(74) 74. Биз у шаҳарни остин-устун қилиб юбордик ва уларнинг устига сополдан бўлган тош ёғдирдик.\n(75) 75. Албатта, бу (ҳодиса)да фаросатли кишилар учун оят-ибратлар бордир.\n(76) 76. Дарвоқеъ, у (шаҳар) доимий йўл устидадир (яъни, унинг нима сабабдан Аллоҳнинг ғазабига дучор бўлиб вайрон қилингани ҳақида тафаккур қилмайдиларми?!)\n(77) 77. Албатта, бунда мўминлар учун оят-ибрат бордир.\n(78) 78. Шубҳасиз, дарахтзор эгалари (яъни, Шуъайб пайғамбарнинг қавми золим (кофир) бўлганлари аниқдир.\n(79) 79. Бас, Биз улардан интиқом олдик. Дарвоқеъ, уларнинг (яъни, Лут қавмининг шаҳри ва Шуъайб қавмининг шаҳри) иккиси ҳам очиқ йўл устидадир. (Яъни, уларни кўриб ибрат олмайсизларми?)\n(80) 80. Аниқки, Ҳижр (водий) эгалари (Самуд оиласи) ҳам пайғамбарларни (яъни, Солиҳ алайҳиссаломни) ёлғончи қилгандирлар.\n(81) 81. Биз уларга Ўз оят-мўъжизаларимизни ато этган эдик, улар бу оятлардан юз ўгирувчи бўлдилар.\n(82) 82. (Шундан сўнг) улар тинч-омонликда (гўё ҳеч қачон ўлмайдигандек) тоғларидан уйлар йўниб юрганларида,\n(83) 83. уларни тонг чоғида даҳшатли қичқириқ тутди.\n(84) 84. Сўнгра уларга қилган нарсалари (яъни, тош қалъалари) бирон фойда бермади.\n(85) 85. Биз осмонлар ва Ерни ҳамда уларнинг ўртасидаги нарсаларни фақат Ҳақ (қонун-қоида) билан яратдик. Соат — Қиёмат ҳам, шак-шубҳасиз, келгувчидир. Бас (шундай экан, эй Муҳаммад алайҳис-салоту вас-салом, сиз жоҳил — кимсаларнинг етказаётган озор-азиятларига сабр-тоқат қилинг ва улардан) чиройли юз ўгириш билан юз ўгиринг!\nИ з о ҳ. Бу оятни шундай тушунмоқ лозимдир. Бу оламдаги бирон нарса тасодифий эмас, балки Еру осмондаги ҳар бир зарра етук ҳикмат ва аниқ ўлчов билан яратилгандир ва ҳамма мавжудот бир-бири билан узвий боғлиқдир. Қилинадиган яхши-ёмон амаллар ҳам аниқ қонун-қоида асосида ўз мукофот ва жазосини олур. Бу дунё ҳаёти аввалидан охиригача биргина соатдир. Шу соат битгач, Қиёмат бошланур ва ўша соатнинг ҳар бир дақиқа, сониясида қилинган иш — амаллар ҳисоб-китоб қилинур. Бас, шундай бўлгач, жоҳиллардаи юз ўгириб, бу қисқа умрнинг ҳар бир сониясини дунёда ҳам, Охиратда ҳам фойда берадиган амалларни қилишга сарфламоқ лозимдир.\n(86) 86. Албатта, Парвардигорингизнинг Ўзигина яратгувчи, билгувчидир.\n(87) 87. Дарҳақиқат, Биз сизга етти такрорланувчини (яъни, етти оятдан иборат бўлган, ҳар бир ракаат намозда такрорланадиган «Фотиҳа» сурасини) ва Улуғ Қуръонни ато этдик.\n(88) 88. Сиз кўзларингизни Биз у (кофирлардан айрим) тоифаларни баҳраманд қилган нарсаларга (яъни, уларнинг молу давлат, шаъну шавкатларига) тикманг! Уларнинг (иймонсизликлари) устида ғамгин ҳам бўлманг! Мўминлар учун қанотингизни паст тутинг (яъни, мудом камтар-тавозуъли бўлинг!)\n(89) 89. Ва (иймонсиз кимсаларга айтинг: «Албатта мен (сизларга Аллоҳнинг азоби тушишидан) очиқ-ошкор огоҳлантиргувчиман».\n(90) 90. Худди тақсимловчиларга (яъни, Қуръоннинг айрим оятлари ўзларининг истак-хоҳишларига тўғри келиб қолса, унга иймон келтириб, айрим оятларини эса ҳавои хоҳишларига тўғри келмагани учун инкор этадиган яҳудий ва насронийларга илгари Таврот ва Инжил китобларини) нозил қилганимиз каби (сизга ҳам ушбу Қуръонни нозил қилдик).\n(91) 91. Қуръонни бўлак-бўлак қилиб олганларга (китобларни нозил қилганимиз каби сизга ҳам ушбу Қуръонни нозил қилдик).\n(92) 92. Парвардигорингиз номига қасамки, албатта уларнинг барчасидан сўраймиз.\n(93) 93. Қилиб ўтган иш — амаллари ҳақида (сўраймиз).\n(94) 94. Бас, сиз ўзингизга буюрилган ишни (яъни, Ҳак динга даъват қилишни) юзага чиқаринг ва мушриклардан юз ўгиринг!\n(95) 95. Албатта, Биз Ўзимиз сизни масхара қилгувчиларни (яъни, уларни ҳалок этиш учун) кифоя қилурмиз.\n(96) 96. Улар Аллоҳга яна бошқа «илоҳ»ларни (шерик) қилурлар. Бас, яқинда (Қиёмат Кунида бу қилмишларининг оқибатини) билиб олурлар.\n(97) 97. Шак-шубҳасиз, Биз улар (сизни масхара қилиб) айтаётган сўзлардан дилингиз сиқилишини билурмиз.\n(98) 98. Бас, сиз Парвардигорингизга ҳамд айтиш билан (У зотни «шерик»лардан) покланг ва сажда қилгувчилардан бўлинг (шунда Аллоҳ дилингиздаги ғам-аламни кетказур!)\n(99) 99. (Шунингдек), то сизга аниқ нарса (яъни, ўлим соати) келгунича Парвардигорингизга ибодат қилинг!


1. Навбатчилик асосида ишлайдиган ходимларни ишга қабул қилишда ставка кўрсатилиши шартми ёки кўрсатмасдан ишга қабул қилишнинг қандай нотўғри томонлари бор? 2. Келгуси ой учун навбатчилик жадвали тузилишида ходимнинг неча ставкага ишга қабул қилинганлигига эътибор қаратиш керакми ёки шарт эмасми? Ставкага эътибор қаратмасдан навбатчилик жадвалини тузишнинг қандай нотўғри томонлари бор? 3. Навбатчилик асосида ишлайдиган бир ходимнинг касал бўлиши ёки ўз ҳисобидан иш ҳақи сақланмаган таътил олиши натижасида бошқа ходимларнинг унинг ўрнига ишлашига тўғри келганда қандай ҳужжат расмийлаштирилиши керак бўлади? Яъни бошқа ходимлар раҳбариятнинг оғзаки кўрсатмаси асосида ишни бажариб кетаверишлари керак бўладими?\nНавбатчилик асосида ишлайдиган ходимларнинг ишга қабул қилиниши, уларга навбатчилик жадвали тузилиши, меҳнат таътили, вақтинча меҳнатга қобилиятсизлик нафақасини ҳисобланиши билан боғлиқ бир қатор масалалар мавжуд. Асосий муаммо уларни ишга қабул қилингандаги ставка билан уларнинг ҳақиқатдаги навбатчилиги бир-бирига мос келмайди. Шу сабабли уларга меҳнат таътили ва вақтинча меҳнатга қобилиятсизлик нафақаси ҳисоблашда ўртача ойлик иш ҳақи олдинги 12 ойда ҳисобланган ва суғурта бадалига тортилган иш ҳақининг 12 дан бирини олиш билан ҳисоблаб чиқарилади. Агар уларнинг ишга қабул қилинган ставкаси асосида меҳнат таътили ва вақтинча меҳнатга қобилиятсизлик нафақаси ҳисобланса, аслида тўлиқ ставкага қабул қилинган одамнинг навбатчилик соатлари тўлиқ ставкага мос келмаслигидан (кам ёки кўплигидан) ортиқча ёки кам сумма ҳисобланиши юзага келади.\n1. Авваломбор, “ставка” тушунчаси қонунчиликда ёритилмаган ва “ставка” деганда одатда ходим ишлаб бериши лозим бўлган иш вақтининг муддати тушунилади.\nМеҳнат шартномасини тузишда намунавий шартномага риоя қилиниши лозимлиги (МКнинг 74-м. 2-қ.) ҳамда мазкур намунавий меҳнат шартномаси(контракт)да иш куни режимини кўрсатиш белгиланганлигини инобатга олиб (ВМнинг 133-сонли 11.03.1997 йилги қарорига 2-иловаси), ходим ишлаб бериши лозим бўлган вақт кўрсатилиши керак бўлади.\n2. Саволдан тушунилича, ташкилотда иш вақтини жамлаб ҳисобга олиш тизими қўлланилади. Бу тизимда бир кунлик иш вақти (сменада 12 соатдан ошмаган ҳолда) нормал муддатдан (МКнинг 115-м.) ошиши мумкин, бироқ якуний ҳисобга олинадиган давр (ой, йил)даги соатларнинг нормал миқдоридан ошмаслиги лозим.\nМеҳнат шартномасида иш куни режими жойида, корхонада иш вақти жамлаб ҳисобга олиш тизими бўйича юритилиши, кундалик иш вақтининг (сменанинг) муддати, ишнинг бошланиш ва тугаш вақти, ишдаги танаффуслар вақти, сутка давомидаги сменалар сони, иш кунлари ҳамда ишланмайдиган кунларнинг навбат билан алмашиниши, ходимларнинг сменадан сменага ўтиш тартиби каби ҳолатлар (МКнинг 120-м.) ёритилса мақсадга мувофиқ бўлади.\n3. Йўқ, бундай ҳолатда ходимдан ёзма розилик олиниши тавсия этилади, чунки бу иш вақтидан ташқари иш ҳисобланади. Шунингдек, иш сменасининг муддати ўн икки соатдан иборат бўлганда, шунингдек меҳнат шароити ўта оғир ва ўта зарарли ишларда иш вақтидан ташқари ишларга йўл қўйилмайди (МКнинг 124-м.).


Ўзбекистонда Хитойнинг Oshan автомобилларини ишлаб чиқариш йўлга қўйилади\nДастлаб ички бозор учун замонавий йўл танламас, пикап, минивен каби кузовли автомобилларни йиғиш йўлга қўйилади.\nТОШКЕНТ, 14 май — Sputnik. Хитойнинг Oshan бренди остида ишлаб чиқарилаётган автомобилларни Навоийда ҳам йиғиш ва ички бозорга чиқариш режалаштирилмоқда.\nЎзА хабарига кўра, “Навоий” эркин иқтисодий зонасида яқин кунларда “Navoiy – motors” Ўзбекистон-Эрон қўшма корхонаси барпо этилади. Лойиҳанинг умумий қиймати 12 миллион долларга тенг.\n“Дастлаб, ички бозор учун замонавий йўл танламас, пикап, минивен каби кузовли автомобиллар йиғишни йўлга қўямиз”, – дейди корхона бош технологи Афшин Шакери.\nТаъкидланишича, йилига 30 минг дона автоулов ишлаб чиқариш қувватига эга корхонада 200 нафардан ортиқ янги иш ўринлари яратилади.\nҲозирда мазкур корхонанинг қурилиш ишлари жадаллик билан олиб борилмоқда.\nЭслатиб ўтамиз, аввалроқ жорий йилда Ўзбекистонда Volkswagen Caddy автомобили ишлаб чиқарилиши режалаштирилаётгани хабар қилинган эди.


Ҳудудлар бўйича «Қуръон мусобақаси – 2018» иштирокчиларига назар солсак қизиқ бир статистиканинг гувоҳи бўламиз. Масалан, Қорқалпоғистон Республикасининг жами аҳоли сони 1 842 300 киши бўлгани ҳолда Қуръон мусобақасида (икки йўналиш бўйича) 214 нафар қори ва қориялар иштирок этди. Бу аҳоли сонига нисбатан ҳисоблаганда 0,00011 фоизни ташкил қилмоқда, бошқачароқ айтганда ҳар 100 000 одамнинг 11 нафари қори (қория). Наманган вилояти мисолида кўриб чиқсак, жами аҳолиси – 2 699 600 киши, мусобақа иштирокчилари сони – 954 нафар (0,0035 фоиз), 100 000 одамга 35 нафар қори (қория) тўғри келмоқда. Қорқалпоғистон Республикасига нисбатан олсак Наманганда қорилар 3 баробар кўп экан (олий ўрин соҳиби айнан Қорқалпоғистондан эканлигини инобатга олсак, келгуси йилларда ушбу ҳудуддан иштирокчилар сони ортади деб ўйлаймиз). Худди шу усул билан Фарғона ва Наманган вилоятларини солиштирганимизда статистика Наманган «зарари»га ишламоқда: Фарғона вилояти аҳолисининг сони 3 620 200 киши, мусобақа иштирокчилари – 1 948 нафар (0,00054 фоиз), ҳар 100 000 кишининг 54 нафари қори ва қориялар. Умумий статистикага эътибор берсак, энг кўп қорилар Фарғона вилоятида – 1 948 нафар, ҳар 100 000 аҳолига тўғри келадиган қорилар сони бўйича Андижон вилояти пешқадам – 58 нафар, қорилари энг кам ҳудуд – Сирдарё вилояти – 145 нафар қори (қориялар) мусобақада иштирок этган, лекин 100 000 нафар аҳолига тўғри келадиган Қуръон ҳофизлари Қашқадарёда камчиликни ташкил қилар экан – 6 киши. Ўйлаймизки, Қуръон ҳофизлари кўп бўлган юртнинг баракаси мўл бўлишини билган масъуллар бундан тегишли хулоса чиқарадилар. Қуйидаги жадвал орқали ҳудудлар кесимидаги статистиканинг тўлиқ кўриниши билан танишишингиз мумкин:\nКиритилди: 15:46 16.09.2018. Ўқилди: 496 марта. Фикрлар сони: 0 та.


Пандемия шароитларида Ўзбекистон оммавий ахборот воситалари қандай фаолият кўрсатмоқда - Anhor\nAnhor Все посты Пандемия шароитларида Ўзбекистон оммавий ахборот воситалари қандай фаолият кўрсатмоқда\nПандемия шароитларида Ўзбекистон оммавий ахборот воситалари қандай фаолият кўрсатмоқда\nОАВ ва журналистлар карантин шароитларида давлат иқтисодий қўллаб-қувватлайдиганлар рўйхатига кирмади. Ўз-ўзини изоляция қилиш, ҳаракатланишдаги чекловлар, эълон қилинган карантин ахборотга бўлган талабни оширди ва бунинг натижасида электрон медиа фойдаланувчилари ва томошабинларининг сони ўртача уч бараварга ошди. Журналистларнинг иши ҳам сезиларли даражада ошди. Ҳукуматнинг ўзи ҳам ОАВда эпидемияга қарши туриш учун таянчни кўрмоқда. Шу билан бирга, нашрлар раҳбарларининг аксарияти карантин таъсири остида молиявий коллапсдан хавфсирамоқда. Айниқса босма нашрлар қийин аҳволда қолган, улар ишлаш имконияти йўқлиги сабабли вақтичналик ўз фаолиятини тўхтатган. Реклама хусусий ОАВнинг асосий манбаи бўлиб қолмоқда. Нашрларнинг кўпчилиги (айрим истиснолар билан) эндигина бозори ривожланаётган реклама ҳажмлари қисқариши шароитларида таҳририятларнинг узлуксиз ишлашини таъминлайдиган “хавфсизлик ёстиқчаси”га эга эмас. Anhor.uz нашри бошқа ОАВдаги ҳамкасбларидан пандемия уларнинг фаолиятига қандай таъсир қилгани борасида суриштирди.\nUzReport бош муҳаррири Гулноза Хусанова\nПандемия умумий иқтисодий вазиятга, хусусан реклама соҳасига ҳам ўзининг салбий таъсирини кўрсатмасдан қолмади. Рекламадан тушаётган даромад пасайиб кетмоқда, бу тенденция давом этади. Шу билан бирга UzReport TV кучайтирилган режимда ишламоқда, бу бизнинг принципиал позициямиз, чунки бундай мураккаб даврда тезкор ва тўлиқ ҳажмда аҳолига ахборот етказишни зарур деб ҳисоблаймиз. Бундан ташқари АОКА, карантиннинг дастлабки кунлариданоқ, тўғридан-тўғри эфирда брифинглар олиб боришни бошлади, пандемия мавзусида янги лойиҳаларни ишга туширди – болалар учун “Дневник карантина”, руҳшунослар, вирусологлар, инфекционистлар ва бошқалар иштирокида “Ваҳимасиз коронавирус” дастурлари. Шунингдек, 10-11 синф ўқувчилари учун ҳамкорликда “Теледарс” ўқув дастури жорий қилинди. Тескари алоқа бу одамларга керак эканинини кўрсатмоқда, телеканал рейтингининг ошганлиги, дижиталда аудитория сонининг ўсгани ҳам шундан далолат беради.\nАйни пайтда UzReport TV телеканалининг ходимлари уч гуруҳга бўлинган: 1. Мобил гуруҳ (front-office). Унга трансляция учун бевосита масъул бўлган барча мутахассислар киради. 2. Масофадан туриб ишловчилар гуруҳи (back-office) – журналистларнинг бир қисми, корректорлар, таржимонлар. Асосан дижитал-ресурсларни улар олиб бормоқда. 3. Захира гуруҳи, ундаги мутахассислар форс-мажор ҳолатида мобил таркибдаги одамларнинг ўрнини босиши мумкин. Тезкорликни талаб қиладиган иш анча кўпайди, масалаларнинг аксарияти тез, тўғри ҳаракат қилишни талаб қилади. Бу ходимларни мобилизациялайди. Карантиннинг таъсирига тўхталадиган бўлсак – каналнинг сиёсати максимал даражада қайишқоқ, ҳар қандай форс-мажор вазиятда ишлашга мослаша оладиган қилинди. У умум қабул қилинган жаҳон ОАВ стандартларига мувофиқ келадиган хусусий мустақил каналнинг фаолият принципини тўла акс эттиради.\nТимур Абдулин, Repost.uz бош муҳаррири\nҲозирча бизга ушбу вазият нашрнинг молиявий таркибига қай даражада кучли таъсир қилганини баҳолаш қийин. Зарарлар кўламини фақат бир ойдан кейин тушунишимиз мумкин. Биз асосан карантин даврида ўз фаолиятини тўхтатган ва Repost нашрида рекламадан вақтинчалик воз кечишга мажбур бўлган реклама берувчиларни йўқотдик. Аммо бунинг ижобий томони ҳам бор – бизда онлайн-хизматларни илгари сураётган мижозлар пайдо бўлди. Бу инқироз шароитларида трансформациялар ҳақида яхши кейс бўлади, уни кейинчалик батафсил ўрганиш мумкин.\nУмуман олганда эса, нашрнинг иқтисодий модели ўзгаргани йўқ. Фақат инқироз шароитларида биз овқат, ижтимоий муҳим озиқ-овқатлар ва дори-дармонларни етказиб бериш билан шуғулланадиган компанияларни қўллаб-қувватлашга қарор қилганимиз бундан мустасно. Бу ҳозир қийин вазиятни бошидан кечираётган тадбиркорларга беғараз ёрдам бериш мақсадларида қилинди. Айни дамда Repost.uz таҳририяти масофадан туриб ишламоқда. Бунда ходимлар олдидаги гонорарлар тўлаш ва уларнинг миқдори бўйича барча мажбуриятлар тўлиқ сақланган. Масофадан туриб ишлашнинг энг салбий томони – эрталабки йиғилишлар ва планёркаларни ўтказишнинг имконияти йўқлиги. Масофадан туриб ғояларни генерациялаш қийинроқ. Кейин иш вақти давомида ходимларнинг интизоми ва уларни топиш борасида ҳам айрим хавотирлар бор.\nRepost нашрининг коронавирус тилга олинадиган барча янгиликларига трафик кескин ўсди. Охирги уч ҳафта ичида сайтда трафикнинг ўртача суткалик ўсиши 50-55% га ошди. Бундан ташқари, биз ижтимоий тармоқларда ҳам обуначилар сонининг кескин ошганини кузатяпмиз. Иш ҳажмимиз ҳам сезиларли даражада кўпайди, шу боис биз кечки вақтда ва дам олиш кунлари мажбурий навбатчиликни жорий этдик ҳамда коронавирус билан боғлиқ муаллифлик материаллари бўйича контент-режани ишлаб чиқдик.\nВиктор Михайлов, Nuz.uz нашрининг бош муҳаррири\nҲозирча биз инқироз оқибатлари билан унчалик тўқнаш келганимиз йўқ. Бироқ, бироз вақтдан кейин бу бизни ҳам четлаб ўтмаслиги аниқ. Бизда сайтга киришлар сони кескин ошганини кузатяпмиз – кўрсаткич уч бараварга ошган. Реклама берувчиларга тўхталадиган бўлсак, улар ҳозирча биз билан ҳамкорликни тўхтатгани йўқ. Аммо биз вазият ўзгариши ва мижозларимиз ўзларининг реклама ва ахборот материаллари харажатларини қисқартириши мумкинлигини истисно қилолмаймиз.\n30 мартдан бошлаб Nuz.uz таҳририяти вақтинчалик ёпилди, нашр ходимлари масофадан туриб ишлашга ўтди. Уйда ишлаш нашр контентига ёмон таъсир қиляпти. Агар олдин ходимларимиз ахборот излаб шаҳар бўйлаб кўп ҳаракатланган, видео ва фоторепортажлар қилган бўлса, ҳозир бундай имконият йўқ. Назаримда, ҳатто карантин шароитларида ҳам журналистларнинг фаолиятини чеклаш нотўғри. Албатта, бундай вазиятда ОАВ ҳукуматнинг қарорларини қўллаб-қувватлаши ва давлат томонидан кўрилаётган чоралар тарқатувчиси сифатида чиқиши керак. Шу билан бирга, журналистлар мамлакатда нималар юз бераётганини ва аҳоли вирусдан қандай ҳимояланиши кераклигини кўрсатиши зарур. Аммо мухбирлар уйда ўтирса ва шаҳар бўйлаб ҳаракатланишда чекланган бўлса, бу ишимизни жуда қийинлаштиради. Майга яқин вирус чекинишига ва биз ўзимиз учун одатий бўлган иш форматига қайта олишимизга умид қиламан.\nНигора Салимова, “Алмалыкский рабочий” газетасининг бош муҳаррири\nКарантин шароитларида ўз фаолиятимизни тўлиқ ўзгартирдик. Газетани чиқаришни тўхтатдик, чунки уни Тошкентда босиб чиқарамиз, шу боис босиб чиқариш ва етказиш билан муаммолар юзага келди. Шаҳарда уни тарқата олмаймиз – корхоналар карантинга ёпилган, почта ходимларининг аксарияти таътилда. Бироқ биз карантин арафасида ўз сайтимизни ишга туширгандик. Ҳозирча ходимларни уйдан туриб ишлашга ўтказдик. Қисқартиришлар бўлмади, таътилга ҳам ҳеч ким кетмади. Реклама берувчилар камайди, рекламадан тушадиагн даромадни йўқотяпмиз. Ижарада тежаш имкони белмаяпти, ижарага берувчи (АКМК) ҳаммаси олдингидай қолишини маълум қилди.\nМасофадан туриб ишлашнинг салбий томони – иш унумдорлигининг пасайиши. Уйда ходимлар эътиборни ишга жамлашнинг уддасидан чиқолмаётганга ўхшайди. Коронавирус ҳақидаги янгиликлар Телеграмда обуначилар сони ўсишига таъсир қилди. Иш анча кўпайган, ўқувчиларимиздан ботга кўплаб саволлар келмоқда. Рекламани жалб этиш бўйича барча саъй-ҳаракатларни ижтимоий тармоқларга, онлайн-хизматлар ва уйга етказиб бериш хизматларини кўрсатувчи фирмаларга ташладик. Хулоса ҳам қилишга улгурдик: газета чиқаришдан бўшаган вақтимиздан фойдаланиб, онлайн-режимда (сайт ва ижтимоий тармоқлар) фаолроқ ишлашни ривожлантирамиз ва карантин тугаганидан кейин ҳам ушбу суръатни сақлаб қолишга ҳаракат қиламиз.\nИсмини айтишни истамаган давлат босма нашрининг ходими\nГазетамизда чоп этиладиган барча материалларнинг 80 фоизи коронавирус инфекциясига бағишланган. Босма нашрнинг ҳам, веб-ресурснинг ҳам контентини режалаштиришга тўхталадиган бўлсам, урғу Ўзбекистонда коронавирус тарқалиши борасидаги тезкор ахборотга, унга қарши курашиш бўйича кўрилаётган чораларга берилмоқда, шунингдек ушбу даврда инқирозга қарши чораларга ҳам эътибор қаратилмоқда. Бундан ташқари сайтда бошқа мамлакатлардаги вазият ҳақидаги маълумотлар ҳам чоп этилади. Ҳозирги даврда нашримизда фақат энг долзарб ва ҳаққоний ахборот бериб бориляпти.\nОнлайн версия трафиги коронавирус инфекцияси ҳақида мунтазам чоп этиладиган янгиликлар туфайли ошди. Айни пайтда 20 та ходим масофадан туриб ишламоқда. Бироқ босма версия ҳам чиқишда давом этяпти, чунки нашрнинг навбатдаги сонини босишга топшириш учун зарур бўлган ходимларнинг мини-гуруҳлари ташкил қилинган. Газетада реклама ҳам бериб бориляпти, ҳозир унинг ҳажми ҳақида ва улар кейин ҳам чиқиш-чиқмаслиги ҳақида айтиш қийин.\nДавлат босма нашрининг ходими\nАлбатта, умумий кескинлик муҳитида ишлаш анча оғир. У кишини бироз эзади ва бўшаштиради. Бизда бир нечта янги рукнлар пайдо бўлди. Хусусан, улардан бирининг остида ҳар доим инсонийликни йўқотмаслик, бошқаларга ёрдам бериш кераклигига бағишланган материалларни босиб чиқаряпмиз.\nМатериалларимизнинг катта фоизи долзарб мавзуга – мамлакатда коронавирус инфекцияси тарқалишига йўл қўймаслик, карантин чоралари, масофадан туриб таълим олиш ва ҳ.к.ларга бағишлашга ҳаракат қиляпмиз. Ходимларимизнинг тахминан 70-80 фоизи масофадан туриб ишлашга ўтди. Бунинг салбий томони шундаки, ходимлар билан алоқага, матндаги тушунарсиз жиҳатларни аниқлашга кўпроқ вақт сарфлайсан, ишни ташкиллаштириш қийинроқ. Билишимча, ҳозирча ҳеч ким таътилга чиқмаган. Бундай қийин вақтда аҳолини қўллаб-қувватлаш учун ҳамма ишлашга интиляпти. Ҳеч қачон бундай вазиятга тўлиқ тайёр туришнинг иложи йўқ. Аммо энг асосийси – ўз вақтида тўпланиш, ваҳимага берилмасдан ишни аниқ тузилмалаш ва ташкиллаштириш. Ва, шубҳасиз, барча карантин чораларига амал қилиш.\nAnatomiсa нашрининг директори Барно Икрамова\nБиз саросимадамиз. Нашрнинг навбатдаги сонини босишга бера оламизми, етказиб бериш ишларини қандай қиламиз, деган саволлар қийнамоқда. Журнал бир неча ойда бир марта чиқади, шу боис реклама карантиндан олдин тўпланганди, аммо ҳозир ҳам ўз хизматлари ва товарларини реклама қилишни хоҳлаётганлар бор. Улар ҳамкорлик қилишга ва таклифларни кўриб чиқишга тайёр. Ҳамма эртами-кечми бу тугашини тушунади.\nХодимларимизни қисқартирганимиз йўқ, ҳатто штатни кенгайтиришни режалаштиряпмиз. Ҳар қандай вазиятни йўл топиш мумкин. Ҳамма соғ-саломат бўлиши муҳимроқ. Афсуски, кўпчилик ОАВ ходимларининг оптимистик кайфиятига қарамасдан, бир неча ойдан сўнг таҳририят мураккаб молиявий вазиятга дуч келиши ва ўзининг иқтисодий моделини, иш шаклини ва нашр форматларини қайта кўриб чиқишга мажбур бўлиши эҳтимоли катта. Агар карантин чўзилиб кетса, айрим таҳририятлар ёпилишга мажбур бўлади. Бизнес – бу бизнес, дейиши мумкин бизнесменларнинг кўпчилиги. Аммо ОАВ Ўзбекистонда бизнес-тузилма сифатида жуда кичкина сармоя айланмасига эга. Бироқ мустақил медиа туфайли давлат бошқаруви, иқтисодий жараёнлар ва жамият ҳаёти шаффофроқ, тушунарлироқ, очиқроқ ва барқарорроқ бўлмоқда.\nБу фақат бир нечта таҳририятнинг жавоби, холос, аммо улар умуман республикадаги журналистиканинг аҳволини акс эттиради. Яқинда ташкил қилинган Мустақил ОАВни қўллаб-қувватлаш жамғармаси шундай ташаббус билан чиқадиган ва уни амалга оширишнинг самарали шаклларини топадиган пайт келди, деб ўйлайман. Эҳтимол бу йил Жамғармага ушбу мураккаб даврда ОАВ қўллаб-қувватлаш имкониятини излаб топган ҳолда ҳукумат ҳам ёрдам бера олар.\nЎзбекистонда 1 765 та ОАВ, шу жумладан 664 та газета, 410 та журнал, 16 та ахборот бюллетени, 5 та ахборот агентлиги, 71 та телеканал, 37 та радиоканал, 562 интернет нашр рўйхатдан ўтказилган.\nКечки Анҳор: 20 март янгиликлари